
„Un  descoperitor  este  cineva  care  doreşte 
întotdeauna  să  ştie  originea  oricărui  fenomen 


PROLOG 


Prolog 


Charles  Darwin 

Ce  fel  de  viată  a  avut  Darwin? 


O  ARE  TOATE  FIINŢELE  AU  FOST  CREATE  DE  DIVINITATE 
ŞI  AU  RĂMAS  DE  ATUNCI  NESCHIMBATE?  Sau  speciile 
au  evoluat,  treptat,  de-a  lungul  timpului? 

Născut  în  sec.  al  XlX-lea,  în  Anglia,  în  momentul  în  care 
ţara  era  în  plină  dezvoltare  capitalistă,  urmare  a  revoluţiei 
industriale,  Charles  Darwin  a  pus  capăt  acestei  controverse 
îndelungate,  care  datează  din  timpul  filozofilor  Greciei 
antice. 

Călătorind  cu  nava  HMS  Beagle,  Darwin  a  făcutînconjurul 
lumii  timp  de  5  ani,  poposind  pe  traseu  şi  în  insulele 
Galapagos,  unde  a  constatat  că  speciile  animale  sunt 
diferite  de  la  o  insulă  la  alta,  ceea  ce  a  condus  la  ipoteza  sa 
despre  evoluţie.  Ulterior,  el  a  publicat  „Originea  speciilor”, 
o  carte  controversată,  care  contesta,  din  punct  de  vedere 
ştiinţific,  ideea  conform  căreia  toate  speciile  ar  fi  fost 
create  de  divinitate,  constituind,  de  altfel,  cea  mai  mare 
descoperire  de  la  Newton  încoace. 

Dar  omul  Darwin,  el  ce  soarta  a  avut? 


Charles  Darwin 


TABEL  CRONOLOGIC 

1768 

Lamarck  publică  ..Filozofia  zoologică” 

I  Darwin  începe  cercetările  asupra  evoluţiei  speciilor 

Viata  si  vremurile 

l  # 


Faptele  şi  legendele  despre  evoluţie  cu 
care  s-a  confruntat  cel  mai  de  seamă 
savant  al  ştiinţelor  naturii 


încă  din  copilărie  îi  plăcea  să  privească  animalele  din  ape  şi  din  păduri,  astfel  încât,  mai  târziu, 
la  universitate,  a  studiat  ştiinţele  naturii.  A  fost  fascinat  de  lumea  uimitoare,  creată 
de  mama  natură  şi  a  descoperit  indicii  despre  originea  acesteia  pe  vremea  când 
traversa  mările  lumii  pe  un  vapor.  Au  fost,  într-adevăr,  oamenii  creaţi  de 
Dumnezeu  sau...?  Cel  care  a  răspuns  la  această  întrebare  a  fost  Charles 
Darwin.  Cum  a  apărut  lucrarea  sa  „Originea  speciilor”,  care  a  separat 
ştiinţele  naturii  de  religie?  Pentru  a  descoperi  acest  lucru,  haideţi  să 
pornim  pe  urmele  acestui  mare  savant. 

Interes  puternic  pentru  ştiinţele  naturii 

O  familie  progresistă  şi  bogată 


PE  LA  MIJLOCUL  SECOLULUI  AL  XVIII-LEA,  pe 
când  Britania  îşi  extindea  treptat  imperiul, 
în  oraşul  Shrewsbury,  din  Ţara  Galilor,  trăia  un 
renumit  doctor,  pe  numele  său,  Erasmus  Darwin. 
El  declarase,  la  un  moment  dat,  în  lucrarea  sa 
..Zoonomia”,  că  ..toate  formele  de  viaţă  au  trăit  odi¬ 
nioară  în  mare  şi  apoi  au  evoluat  treptat  în  speciile 
pe  care  le  cunoaştem”,  lucrare  influenţată  foarte 
mult  de  savantul  naturalist  francez  George  Buffon. 
Pe  de  altă  parte,  el  a  creat  Societatea  Luna,  gru¬ 
pare  care  dorea  să  atragă  atenţia  asupra  ştiin¬ 
ţelor  naturii  şi  a  avut,  totodată,  din  micul  oraş 
Shrewsbury,  şi  alte  contribuţii  la  cultura  britanică. 


Charles  Darwin  s-a  născut  pe  12  februarie  1809, 
la  7  ani  după  moartea  bunicului  său  Erasmus.  El  a 
mai  avut  un  frate  şi  două  surori. 

Tatăl  său,  Robert,  era,  precum  odinioară  bunicul 
lui  Darwin,  un  doctor  renumitîn  oraşulShrewsbury. 
Mama  sa,  Suzannah,  se  trăgea  din  familia  înstă¬ 
rită  Wedgwood,  cunoscută  pentru  producţia  sa  de 
porţelan.  Familia  Wedgwood  era  foarte  liberală, 
cu  opinii  politice  capitaliste,  se  interesa  foarte 
mult  de  stiinte  si  artă  si  ura  sclavia. 


A  Darwin  (la  stânga)  cu  sora 
sa  mai  mare,  Catherine. 

Se  crede  că  amintirile  lui 
despre  sora  sa  mai  mare 
nu  au  fost  printre  cele  mai 
bune. 


▼  Shrewsbury  la  mijlocul 
sec.  al  XlX-lea.  Până  a  ajunge 
la  Universitatea  Edinburgh, 
de  16  ani,  Darwin  a 
it  în  acest  oraş  traversat 


Charles  Darwin 


^  Fiind  bogat,  bunicul  lui  Darwin, 
Erasmus,  aprecia  Revoluţia  franceză  şi 
avea  opinii  foarte  liberale. 


Simţul  inferiorităţii  fată  de  tatăl  său 

y  y  y 

După  moartea  mamei,  pe  când  micuţul  Charles 
avea  numai  8  ani,  el  a  fost  educat  acasă  de  sora 
sa  mai  mare  Caroline,  de  ale  cărei  lecţii  pline  de 
nerv,  se  spune  că  îi  era  groază. 

La  vârsta  de  9  ani  a  fost  trimis  la  internatul  doc¬ 
torului  Samuel  Butler,  aflat  la  1,5  km  de  casă. 
Atât  bunicul  cât  şi  tatăl  său  frecventaseră  această 
şcoală  înainte  de  a  deveni  doctori  renumiţi,  însă 
Charles  a  obţinut  note  mediocre,  motiv  pentru 
care  profesorii  şi  familia  au  ajuns  la  concluzia  că 
baiatul  avea  o  capacitate  intelectuală  sub  medie. 

Şi  totuşi  Darwin  nu  ura  învăţătura.  Pur  şi  sim¬ 
plu,  el  nu  era  interesat  de  poemele  lui  Homer,  de 
filozofia  antică  sau  de  istorie,  ci  era  mai  degrabă 
fascinat  de  ştiinţele  naturii,  care  nu  se  predau  în 
şcoală.  De  asemenea,  Darwin  era  captivat  de  car¬ 
tea  naturalistului  Gilbert  White,  Istoria  Naturală  şi 
Lucrurile  Vechi  din  Selborne,  care  descria  migra¬ 
rea  raţelor  sălbatice  spre  locuri  mai  calde  pe  tim¬ 
pul  iernii.  Atunci  a  început  el  să  urmărească  păsă¬ 
rile  şi  alte  animale  din  Shrewsbury  şi  să-şi  noteze 
observaţiile.  De  asemenea,  mergea  pe  malul  mării 
să  adune  insecte  şi  minerale.  Se  poate  spune  că 
Darwin  a  studiat  natura  având  ca  profesori  anima¬ 
lele  şi  plantele. 

Persoana  care  îl  înţelegea  cel  mai  bine  pe 
Charles  era  fratele  său  mai  mare,  Erasmus,  care 
primise  numele  bunicului  lor.  Spre  deosebire  de 
Charles,  el  era  un  tânăr  sclipitor  şi  avea  note  mari 
la  literatură,  artă  şi  ştiinţă.  De  asemenea,  îi  plăcea 
foarte  mult  să  realizeze  experimente  la  chimie. 


Biblioteca  de  amintiri 


FAMILIA  WEDGWOOD  Şl  COMBATEREA  SCLAVAGIEI 


Josiah  Wedgwood  I  a  fost  părintele  indus¬ 
triei  ceramice  britanice.  Fiind  capabil  să 
producă  bunuri  ceramice  de  calitate,  în 
număr  foarte  mare,  el  a  fost  unul  dintre 
pionierii  revoluţiei  industriale.  Oamenii 
chiar  l-au  numit  părintele  ceramicii  brita¬ 
nice,  însă  acest  bărbat  avea  şi  alte  preocu¬ 
pări.  El  se  opunea  din  răsputeri  sclaviei.  în 
anul  1786,  el  a  spus:„Eu  sunt  om,  iar  oame¬ 
nii  sunt  o  familie,  nu-i  aşa?",  exprimându- 
şi  mânia  faţă  de  comerţul  cu  sclavi  dintre 
America  şi  Africa.  A  mers  până  acolo  încât 
a  emis  o  medalie  pe  care  a  declarat  că  o  va 
dărui  aceluia  care  depunea  cele  mai  mari 
eforturi  pentru  desfiinţarea  sclaviei. 

Mult  mai  târziu,  pe  când  Darwin  se  afla  pe 
vasul  Beagle,  el  a  avut  câteva  discuţii  aprinse 
cu  căpitanul  Robert  Fitzroy  pe  tema  sclaviei, 
deoarece  Darwin  vizitase  deseori  reşedinţa 
Wedgwood,  pe  vremea  când  era  copil,  şi 
deci  a  crescut  într-un  mediu  care  respingea 
ideea  de  sclavagism.  Destul  de  interesant 
este  şi  faptul  că  Darwin  are  aceeaşi  dată  de 
naştere  ca  preşedintele  american  Abraham 


Lincoln,  care  a  abolit  oficial  sdavagia  în  SUA, 
după  încheierea  Războiului  civil. 


^  Wedgwood  I  a  avut  3  fii:  John,  cel  mai  mare 
a  dus  o  viaţă  de  plăceri,  plină  de  extravaganţă, 
iar  tânărul  Thomas  a  fost  un  academician.  El 
a  hotărât  să  transmită  averea  familiei  celui  de 
al  doilea  fiu  al  său,  Josiah,  care  la  început  nu 
a  fost  prea  încântat  de  acest  lucru. 


Cu  toate  că  nu  împărtăşea  dragostea  frate¬ 
lui  său  pentru  literatură,  Charles  se  arăta  intere¬ 
sat  de  experimentele  lui  Erasmus  şi  chiar  a  citit 
câteva  cărţi  de  chimie.  Amândurora  le  plăcea  să 
amestece  diverse  substanţe  chimice  şi  să  observe 
rezultatele.  în  anii  maturităţii,  Darwin  îşi  aducea 
aminte  că  ..acele  experimente  la  chimie  mi-au  fost 
de  mare  folos”,  însă  în  acel  moment  Dr.  Butler  i-a 
spus  să  nu  îşi  piardă  vremea  cu  lucruri  inutile. 

Realizând  că  fiul  său  nu  beneficia  de  pe  urma 
internatului  Dr.  Butler,  Robert  Darwin  l-a  trimis  la 
Universitatea  din  Edinburgh  pentru  a  urma  studii 
de  medicină.  Charles  avea,  pe  atunci,  16  ani. 


▼  Femeia  care  călăreşte  în 
stânga  lui  Darwin  este  mama  sa, 
Suzannah.  Wedgwood  şi  bunicul 
său  Erasmus  se  cunoşteau  din 
cadrul  Societăţii  Luna.  Darwin 
şi-a  ales  soţia  din  familia 
Wedgwood,  iar  sora  sa  mai  mare 
Catherine  s-a  căsătorit  tot  în 
familia  Wedgwood. 


I  Viaţa  şi  vremurile 


Bătând  la  usa  ştiinţelor  naturii 


Lamarck  a  fost  primul  savant  care  a  suge¬ 
rat  că  speciile  s-au  schimbat  de-a  lungul 
timpului.  în  lucrarea  sa  din  1809,  „Filozofia 
zoologică”,  el  scrie  că  animalele  au  evoluat 
de  la  organisme  foarte  simple  la  cele  com¬ 
plexe  de  azi,  ceea  ce  i-a  determinat  pe  cei 
care  credeau  în  creaţia  divină'  să-i  considere 
pe  el  şi  pe  discipolii  săi  nişte  eretici. 

împreună  cu  Dr.  Grant,  Darwin  mergea 
să  adune  diverse  specii  marine  şi  să  le  stu¬ 
dieze,  descoperind  că  sporii  negri  găsiţi 
adesea  în  cochiliile  de  stridii  erau 
icrele  unui  parazit  al  calcanului. 

Societatea  Plinian  i-a  recunos¬ 
cut  realizările,  Darwin  devenind, 
curând,  o  figură  de  seamă  a  ştiin¬ 
ţelor  naturii. 

Visul  marii  aventuri 

îngrijorat  pentru  fiul  său,  care  renunţase  la  cari¬ 
era  de  doctor  pentu  a-şi  urma  pasiunea  pentru 
ştiinţele  naturii,  Robert  i-a  recomandat  să  devină 
preot.  în  acei  ani,  mulţi  copii  de  familii  bogate  şi 
cu  influenţă  încercau  să  devină  preoţi  ai  Bisericii 
Anglicane.  Mulţi  dintre  aceşti  preoţi  erau  şi  natura- 
lişti  amatori,  ceea  ce  Robert  credea  că-i  va  plăcea 
lui  Charles.  Tatăl  său  avea,  în  întregime,  dreptate. 


A  In  anii  senectuţii,  Lamarck 
era  sărac  şi  orb,  iar  lucrările 
i-au  fost  ignorate  în  Franţa  în 
timpul  vieţii. 


▼  Universitatea  Edinburgh  spre 
sfârşitul  secolului  al  XlX-lea. 
Darwin  a  abandonat  studiile  de 
medicină  şi  a  urmat  cursurile 
de  ştiinţele  naturii. 


Petrecerea  timpului  în  zilele  plicticoase 

După  cf.  a  devenit  student  la  medicină,  la 
Universitatea  Edinburgh,  Charles  s-a  lovit,  din  nou, 
de  ore  plictisitoare.  Mai  târziu,  îşi  aducea  aminte 
cum  orele  de  medicină  şi  anatomie  erau  atât  de 
plictisitoare  încât  deseori...  adormea. 

în  cele  din  urmă  s-a  întâmplat  ceva.  într-o  zi, 
asistând  la  o  operaţie  pe  un  copil,  micuţul  paci¬ 
ent  s-a  ridicat  şi  a  părăsit  încăperea,  încovoiat  de 
durere,  înainte  ca  doctorii  să  termine  intervenţia.  în 
acele  timpuri  nu  se  foloseau  anestezice.  Darwin  nu 
a  putut  să  îndure  durerea  întipărită  pe  faţa  copilu¬ 
lui,  care  plângea.  După  acest  incident  a  hotărât  că 
medicina  nu  era  pentru  el. 

în  al  doilea  an  la  universitate,  Darwin  a  înce¬ 
tat  să  mai  meargă  la  cursuri,  folosindu-şi  tim¬ 
pul  să  discute  despre  ştiinţele  naturii  cu  colegii 
săi.  în  acel  moment,  Universitatea  Edinburgh  era 
bine  cunoscută  pentru  programul  său  de  biolo¬ 
gie  marină,  atfel  încât  Darwin  s-a  hotărît  să  colec¬ 
ţioneze  diverse  specii  de  animale  marine  şi  s-a 
înscris  la  Societatea  Plinian,  o  grupare  academică 
interesată  de  istoria  naturii.  Acolo,  a  învăţat  despre 
cele  mai  recente  descoperiri  din  domeniul  ştiinţe¬ 
lor  naturale. 

în  acest  grup,  Darwin  a  fost  puternic  influenţat  de 
Dr.  Robert  Edmund’Grant.  Grant  era  un  susţinător 
al  naturalistului  francez  Jean  Baptiste  Lamarck. 

Charles  Darwin 


◄  Universitatea  Cambridge 
în  1825.  în  timp  ce  studia 
religia,  Darwin  şi-a  urmat 
şi  pasiunea  pentru  ştiinţele 
naturii. 


Omiil-cheie 

JOHN  S.  HENSLOW 


Conform  dorinţelor  tatălui  său,  Charles  a  hotă¬ 
rât  să  se  mute  la  ţară  pentru  a  deveni  preot  şi  să 
îşi  facă  timp  şi  pentru  ştiinţele  naturii,  astfel  încât 
a  plecat  la  Universitatea  Cambridge  pentru  a  stu¬ 
dia  religia  şi  alte  materii  importante  pentru  pre¬ 
oţi,  precum  autorii  clasici  şi  matematica.  Totuşi,  el 
nu  a  putut  să-şi  înăbuşe  dragostea  pentru  natură 
şi  a  participat  bucuros  la  orele  lui  John  Henslow. 
De  asemenea,  a  învăţat  despre  metodele  ştiin¬ 
ţifice  citind  lucrarea  astronomului  şi  fizicanului 
John  Herschel  „Principii  de  astronomie”  şi  a  hotă¬ 
rât  că  dorea  şi  el,  la  rândul  său,  să  aducă  o  con¬ 
tribuţie,  cât  de  mică,  ştiinţelor  naturii.  De  aseme¬ 
nea,  se  spune  că  iubea  atât  de  mult  lucrarea  bota¬ 
nistului  şi  geologului  german  Humboldt  „Călătorii 
spre  noul  continent”,  încât  cita  pasaje  întregi  cole¬ 
gilor  săi.  Totodată,  Darwin  a  decis  să  studieze  un 
domeniu  cu  multe  specii  noi  şi  interesante,  ast¬ 
fel  că  a  început  să-şi  facă  planuri  de  călătorie 
spre  insula  Tenerife.  Nu  numai  că  a  început  să  se 


^  Colecţia  de  insecte  a  lui  Darwin. 
El  a  început-o  în  copilărie  la 
Shrewbury,  şi  şi-a  menţinut  acest 
hobby  şi  la  universitate.  în  ultimii 
ani  ai  vieţii  îi  plăcea  să  privească 
insectele  împreună  cu  prietenii, 
care  deveniseră  academicieni 
renumiţi  sau  membri  în 
parlament,  spunând:  „cred  că  nu 
poţi  avea  o  viaţă  împlinită  dacă  nu 
colecţionezi  insecte”. 


Persoana  care  a  avut  cea  mai  mare  influenţă 
asupra  vieţii  lui  Darwin  a  fost  fără  îndoială 
profesorul  John  5.  Henslow  de  la  Universi¬ 
tatea  Cambridge.  El  a  susţinut  multe  semi- 
narii  despre  ştiinţele  naturii  şi  chiar  a  orga¬ 
nizat  sesiuni  voluntare  de  studiu  în  fiecare 
vineri  seară  pentru  cei  interesaţi.  Inspirat 
de  inteligentul  şi  elocventul  Henslow,  Dar¬ 
win  nu  a  lipsit  de  la  nici  unul  din  cur¬ 
surile  acestuia,  făcându-i  pe  cei¬ 
lalţi  profesori  să  îl  numească 
„studentul  care  este  mereu 
cu  Henslow".  Chiar  şi  la  vâr¬ 
sta  de  67  de  ani,  Darwin  a 
spus  despre  Henslow  că 
„a  avut  un  impact  incredi¬ 
bil  asupra  carierei  mele". 

Pe  când  Darwin  călă¬ 
torea  pe  vasul  Beagle, 
făcând  cercetările  care 
aveau  să-l  conducă  mai  târ¬ 
ziu  spre  lucrarea  sa  Originea 
speciilor,  Henslow  încă  avea 
influenţă  asupra  vieţii  sale.  Darwin 


intereseze  de  navele  disponibile  şi  de  costul  unei 
eventuale  călătorii,  dar  chiar  s-a  apucat  să  înveţe 
limba  spaniolă.  Din  păcate,  planul  său  nu  avea  să 
dea  roade. 

însă  dorinţa  sa  de  a  face  o  astfel  de  călătorie 
plină  de  aventuri  a  devenit  cunoscută  la  univer¬ 
sitate  şi  aceasta  i-a  oferit  ulterior  cea  mai  mare 
ocazie  din  viaţă. 


îi  scria  deseori  lui  Henslow  despre  observa¬ 
ţiile  sale,  iar  acesta  transmitea  descoperirile 
lui  Darwin  colegilor  din  Universitate. 

Aflând  acest  lucru  de  la  sora  sa  Cathe- 
rine,  printr-o  scrisoare,  Darwin  l-a  rugat  pe 
Henslow„să  nu  dezvăluie  public  conţinutul 
scrisorilor  noastre  particulare".  Totuşi,  prin 
acţiunea  sa,  Henslow  a  atras  atenţia  asupra 
lucrărilor  lui  Darwin. 


◄  Henslow  a  fost  rector  în 
Suffolk  şi  a  dus  o  viaţă  plină 
de  lipsuri,  în  provincie. 

▼  Insula  Tenerife,  parte  a  Insulelor  Canare, 
pe  care  Darwin  a  dorit  să  le  viziteze. 


Viata  si  vremurile 

a  ea  i 


Călătoria  care  i-a  schimbat  viata 

a 


Problema  tatălui  său 


inţelor  naturii  nu  pare  a  fi  cine  ştie  ce 
slujbă,  însă  e  un  hobby  adecvat  pen¬ 
tru  un  preot”  a  menţionat  el,  elimi¬ 
nând  politicos  toate  motivele  pentru 
care  Robert  se  împotrivea  călătoriei  lui 
Charles.  După  câteva  zile,  întorcându-se 
la  Shrewsbury,  Charles  şi  Wedgwood  al 
ll-lea  s-au  întâlnit  cu  Robert,  care  zâm¬ 
bea  larg  şi  a  fost  de  acord  ca  fiul  său  să 
meargă  în  călătorie.  Charles  şi-a  amin¬ 
tit  cum  tatăl  lui  spunea  întotdeauna 
..unchiul  tău  este  omul  cel  mai  de  bun 
simţ  din  toată  lumea”. 


Călătoria  unor  noi  descoperiri 

în  data  de  27  decembrie  1831,  vasul  HMS 
Beagle  a  pornit  din  Davenport,  cu  Darwin 
la  bord.  în  următorii  doi  ani,  vasul  a  navi¬ 
gat  spre  America  de  Sud  pentru  a  observa 
ţărmul  de  răsărit  al  continentului,  unde 
Darwin  a  coborât  de  pe  navă  pentru  a  realiza  studii 
pe  uscat.  A  descoperit  fosile  de  Megatherium,  dinţi 
uriaşi  de  mamifere  şi  rămăşiţe  dintr-o  armură  de 
dimensiuni  de  rinocer,  care  îi  aminteau  de  armadillo. 
A  explorat  diverse  zone  din  Argentina.  A  trimis  un 
exemplar  în  Anglia,  o  pasăre  ce  semăna  cu  un  struţ. 
Ornitologul  John  Gould  i-a  confirmat  că  era  o  spe¬ 
cie  necunoscută  şi  a  numit-o  după  Darwin.  De  ase¬ 
menea,  pe  drumul  dinspre  El  Carmen  către  Buenos 
Aires  a  descoperit  multe  fosile  de  crustacee,  ceea  ce 
a  dus  la  concluzia  că  zona  respectivă  fusese  cândva 
sub  ape. 


+■  Tatăl  lui  Darwin.  Robert. 
i-a  făcut  multe  probleme, 
însă  avea  o  foarte  bună 
reputaţie  în  oraşul  său 
natal,  Shrewsbury. 


▼  Pentru  un  vapor  ce  adăpostea 
74  de  oameni,  Beagle  era  foarte 
mic,  măsurând  doar  27  de  metri 
lungime.  Când  l-a  văzut  prima 
dată,  Darwin  nu  s-a  putut  abţine 
să  exclame  „Asta  o  să  fie  o 
problemă”. 


In  ANUL  1831,  Henslow  a  primit  o  scrisoare  prin 
care  se  solicita  ..un  tânăr  naturalist,  care  să  înso¬ 
ţească  un  grup  de  cercetători  pe  vasul  HMS  Beagle 
care  urmau  să  facă  măsurători  longitudinale  deta¬ 
liate  şi  hărţi  ale  coastelor  din  Patagonia,  Chile 
şi  Peru".  Henslow  s-a  gândit  imediat  la  Darwin, 
deoarece  ştia  cât  de  mult  îşi  dorea  Charles  o  ast¬ 
fel  de  aventură.  Aflând  această  veste,  Darwin  a 
fost  imediat  de  acord.  însă  exista  o  problemă.  Tatăl 
său,  care  susţinea  mereu  că  singurele  interese 
ale  lui  Charles  erau  ..câinii  de  vînătoare,  armele 
şi  vânătoarea”  era  total  împotrivă  şi  nu  dorea  să- 
i  permită  fiului  său  să  se  îmbarce.  ..Mai  târziu, 
când  vei  deveni  preot,  această  călătorie  îţi  va  strica 
reputaţia",  spunea  el.  „Mulţi  alţi  naturalişti  cărora 
li  s-a  făcut  propunerea  au  refuzat".  ..Planul  ăsta  e 
nerealist".  ..Se  vor  purta  foarte  rău  cu  tine".  ..Chiar 
dacă  te  duci  în  călătorie,  nu  îţi  va  folosi  la  nimic 
pentu  viitor”  îl  tot  dădăcea  tatăl  lui,  făcând  liste  cu 
motive  pentru  care  Charles  nu  trebuia  să  meargă. 

Cu  toate  acestea,  până  la  urmă,  a  fost  de  acord, 
cu  o  singură  condiţie:  în  cazul  în  care  Darwin 
putea  să  convingă  o  persoană  de  încredere  că  acea 
călătorie  este  benefică,  tatăl  său  îi  permitea  să 
meargă.  Charles  a  fost  convins  că  nu  va  găsi  o  ast¬ 
fel  de  persoană,  aşa  încât  i-a  scris  lui  Henslow  şi  a 
refuzat  invitaţia.  Disperat,  într-o  zi  s-a  dus  la  vână¬ 
toare  cu  unchiul  său,  Wedgwood  al  ll-lea. 

Auzind  povestea  lui  Darwin,  Wedgwood  i-a  spus 
..când  tatăl  tău  s-a  referit  la  o  persoană  de  încre¬ 
dere,  s-a  gândit  la  mine”,  şi  i-a  scris  o  scri¬ 
soare  tatălui  lui  Charles.  „într-adevăr,  studiul  şti- 


▼  Comandantul  Fitzroy  al  vasului  Beagle,  cu  4  mai  în  vârstă 
decât  Darwin,  folosea  ultimele  descoperiri  tehnice  pentru  a 
calcula  cu  precizie  latitudinea  şi  longitudinea  poziţiei  vasului. 
Munca  sa  a  fost  foarte  apreciată,  şi,  în  anul  1837,  a  primit  o 
medalie  de  aur  de  la  societatea  geografică  regală. 


Charles  Darwin 


^  Darwin  a  adunat  diverse  specii  în  Insulele  Galapagos,  inclusiv 
38  care  trăiesc  doar  în  acest  arhipeleag.  Dintre  acestea,  30  se 
găsesc  numai  în  Insula  Santiago. 


Pe  15  septembrie  1835,  vasul  Beagle  a  ajuns  în 
insulele  Galapagos.  Acest  arhipeleag  a  luat  naş¬ 
tere  prin  erupţii  vulcanice,  astfel  încât  majoritatea 
insulelor  erau  acoperite  de  lavă  şi  prezentau  tem¬ 
peraturi  caniculare.  La  sosire,  Darwin  scria  în  jur¬ 
nal  ..Parcă  aş  fi  ajuns  în  iad”. 

A  mers  plin  de  energie  în  toate  părţile,  adu¬ 
nând  mostre  şi  fosile  de  diverse  specii  de  ani¬ 
male,  guvernatorul  general  Nicholas  Lawson  spu- 
nându-i,  de  altfel,  că  ..în  Galapagos,  ţestoasa  uri¬ 
aşă  are  carapacea  uşor  diferită,  în  funcţie  de 
insula  pe  care  trăieşte,  astfel  că  noi  putem  spune 
cu  uşurinţă  de  pe  ce  insulă  provine”.  Darwin  a 
fost  şocat  pentru  că  nici  măcar  nu  se  gândise  că, 
în  acest  arhipeleag,  unde  insulele  se  aflau  doar  la 
75-90  km  distanţă  una  de  cealaltă  şi  unde  toate 
aveau  aceeaşi  climă  şi  aceeaşi  altitudine,  speciile 
să  difere  în  funcţie  de  insulă. 


Reţinând  acest  lucru, 

Darwin  a  studiat  atent 
diversele  specii  de  ani¬ 
male  din  insule  şi  a  des¬ 
coperit  că  cintezele  din 
insule  aveau  ciocuri  de 
diverse  dimensiuni,  în 
funcţie  de  loc.  De  ase¬ 
menea,  el  a  mai  desco¬ 
perit  două  specii  de  igu- 
ana.  A  constatat  că  igu- 
anele  de  pe  uscat  se  hră¬ 
neau  cu  ierburi,  la  fel  ca  în 
America  de  Sud,  însă  acelea 
care  trăiau  pe  ţărmul  mării  se 
hrăneau  cu  animale  marine. 

De  ce  obiceiurile  ali¬ 
mentare  şi  aspec¬ 
tul  animalelor 
erau  uşor  dife¬ 
rite  pe  aceste 
insule?  Darwin  a 
început  să  se  preo¬ 
cupe  de  această  întrebare.  Nu  ştia  că  pe  parcur¬ 
sul  călătoriei,  el  devenise  cel  mai  renumit  şi  res¬ 
pectat  naturalist  din  Europa. 

După  35  de  zile  de  colectat  animale,  vasul 
Beagle  a  pornit  către  Tahiti,  Australia  şi  insulele 
Keeling,  înainte  de  a  înconjura  Capul  Horn,  în  luna 
mai  1836,  şi  de  a  reveni  în  Anglia  în  luna  octom¬ 
brie  a  aceluiaşi  an. 


A  Reconstrucţia 
megatherium-ului,  una 
dintre  fosilele  descoperite 
de  Darwin.  Cu  mult  timp 
în  urmă,  acest  leneş 
gigantic,  având  până  la 
6  m  lungime,  străbătea 
pământul. 


Dl BB  CULISE 


AVÂNT  ÎN  COLECTAREA  DE  PLANTE  Şl  ANIMALE 


în  familiile  britanice  bogate,  care  se  bucurau  de 
grădini  frumoaşe  şi  puteau  explora  natura  s-a  tre¬ 
zit  un  interes  puternic  pentru  colectarea  insecte¬ 
lor.  A  fost  înfiinţat,  primul  club  dedicat  studierii 
plantelor  şi  animalelor  cu  sediul  la  Cafeneaua  Tem¬ 
ple  din  Anglia. 

Până  la  începutul  secolului  al  XVIII-lea,  practica 
colectării  de  plante  şi  insecte  devenise  ceva  obiş¬ 
nuit.  Colecţiile  personale  de  insecte  şi  plante  rare 
deveniseră  indiciul  poziţiei  proprietarilor  în  socie¬ 
tate.  Totuşi  oamenii  nu  colectau  insecte  şi  plante 
pentru  a  le  studia  şi  a  le  clasifica,  ci  majoritatea 
erau  interesaţi  doar  să  obţină  specimenele  cele 
mai  rare.  Colecţionarii  de  păsări  angajau  profesio¬ 
nişti  să  prindă  păsări  rare,  apoi  le  împăiau  pentru  a 
le  expune  pe  domeniile  lor.  Fiecare  familie  îşi  ţinea 
secrete  metodele  de  împăiere. 

Pe  măsură  ce  colecţionarii  începuseră  să  adune 
tot  mai  multe  specii  de  plante  şi  animale,  accentul 
s-a  deplasat  de  la  colectarea  celor  rare  spre  colec¬ 


tarea  celor  scumpe.  Colecţionarii  bogaţi  se  duceau 
în  port  şi  cereau  persoanelor  ce  se  îmbarcau  pe 
vase  care  călătoreau  spre  America  de  Sud,  India 
sau  Africa  să  le  aducă  plante  sau  animale  din  locu¬ 
rile  respective.  Alfred  Wallace,  a  cărui  teorie  despre 
evoluţie  a  fost  anunţată  lumii  în  acelaşi  moment 
cu  cea  a  lui  Darwin,  şi-a  dat  seama  că  graţie  aces¬ 
tor  colecţionari  costul  unei  expediţii  ar  putea  fi 
redus  semnificativ. 

în  anul  1848,  Wallace  a  explorat  zona  din  jurul 
Fluviului  Amazon  din  America  de  Sud,  contând 
pe  colecţionari  să  îi  compenseze  total  costul  aces¬ 
tei  călătorii.  Totuşi  pe  drumul  de  întoarcere  spre 
Anglia,  vasul  său  a  luat  foc  şi  astfel  a  pierdut  majo¬ 
ritatea  exemplarelor  pe  care  le  capturase.  Din  feri¬ 
cire  pentru  el,  colecţionarea  animalelor  şi  a  plante¬ 
lor  era  un  hobby  atât  de  popular  în  acel  moment, 
încât  pentru  colecţionari  existau  asigurări,  astfel  că 
Wallace  a  putut  să-şi  recupereze  pierderea  datorită 
asigurării  specimenelor  sale. 


▼  0  imagine  dintr-un  volum  din  secolul  al 
XVIII-lea.  în  Anglia  secolului  al  XVIII-lea, 
colecţionarea  insectelor  era  un  hobby  popular. 

Viata  si  vremurile 

O  reţea  intelectuală 

a 

O  căsătorie  logică 

DATORITĂ  LUI  HENSLOW,  Darwin  devenise  un 
nume  foarte  cunoscut  în  lumea  ştiinţei,  chiar  îna¬ 
inte  de  a  se  întoarce  în  Anglia.  Acum  însă  acum 
se  confrunta  cu  o  problemă.  Să  se  căsătorească 
oare?  Tatăl  său  îl  sfătuise  să  nu  aştepte  prea  mult 
să  se  căsătorască  în  cazul  în  care  îşi  dorea  copii. 

Să  fi  venit  timpul  pentru  întemeierea  unei  fami¬ 
lii.  Neştiind  ce  să  facă,  Darwin  a  întocmit  o  listă 
de  argumente  pro  şi  contra,  evaluând  avantajele 
şi  dezavantajele  căsătoriei.  ..Dacă  nu  mă  căsăto¬ 
resc,  voi  putea  călători  cât  doresc  şi  unde  doresc. 

Pe  de  altă  parte,  dacă  mă  căsătoresc,  voi  avea 
întotdeauna  o  soţie  iubitoare  lângă  mine”,  spunea 
el,  enunţând  lista  cu  motive  pro  şi  contra  aces¬ 
tei  propuneri.  La  sfârşitul  listei,  Darwin  a  scris 
..căsătorie,  căsătorie,  căsătorie,  Q.E.D".  Q.E.D 
este  o  expresie  matematică  cu  sensul  de  ..ceea 
ce  a  fost  demostrat”,  a  fost  demonstrat.  Aceasta 
a  fost  metoda  lui  Darwin  de  a  se  convinge  că  are 
nevoie  de  o  soţie. 

în  luna  noiembrie  1838,  Darwin  a  cerut-o  în 
căsătorie  pe  fiica  lui  Wedgwood  al  ll-lea,  Emma, 
şi  în  luna  ianuarie  anul  următor  erau  căsătoriţi, 
încântat,  tatăl  lui  le-a  promis  tinerilor  10.000  de 
lire  pe  loc  şi  500  pe  an,  pentru  cheltuieli.  Având 
în  vedere  că  în  acele  timpuri  o  familie  putea  trăi 
foarte  bine  cu  100  de  lire  pe  an,  ne  putem  da 
seama  cât  de  bogată  era  familia  Darwin. 

Privită  din  afară,  căsătoria  lor  părea  fericită  şi 
lipsită  de  probleme,  însă  sănătatea  lui  Darwin  se 
înrăutăţea.  După  ce  s-a  întors  din  călătorie  a  înce¬ 
put  să  aibă  palpitaţii,  ameţeli  şi  dureri  de  stomac. 


►  Portretul  soţiei 
lui  Darwin,  Emma. 
Atunci  când  fiica  lor 
Henrietta  s-a  căsătorit, 
ea  i-a  spus  mamei  sale 
..deşi  tata  are  o  boală 
cronică,  el  duce  o  viaţă 
fericită.  Te  rog  să  nu  îl 
părăseşti". 


Când  avea  crize,  nu  putea  face  nimic  fără 
îngrijirea  Emmei.  Ulterior  s-a  presupus 
că  boala  lui  s-a  declanşat  din  cauza  înţe¬ 
păturilor  de  insecte  din  timpul  călăto¬ 
riei,  care  au  condus  la  aceste  simptome, 
precum  şi  la  tulburări  psihice,  însă  nu 
există  dovezi  concludente  în  legătură 
cu  boala  lui  Darwin.  Gândindu-se  că  * 
viaţa  la  ţară  ar  fi  mai  bună  pentru  sănă¬ 
tate,  Darwin  s-a  hotărât  să  se  mute  în  ora¬ 
şul  Downe,  ţinutul  Kent,  în  1842.  El  şi  soţia 
s-au  mutat  într-o  reşedinţă  la  ţară,  aproape 
de  păduri  şi  câmpie.  Domeniul  era  foarte  mare  şi 
cuprindea  chiar  şi  păduri,  aşa  încât  Darwin  putea 
să  se  plimbe  pentru  a  ameliora  simptomele  bolii. 
A  fost  foarte  încântat  de  noua  casă,  petrecându-şi 
ultimii  40  de  ani  din  viaţă  acolo. 

Soţia  sa,  Emma,  i-a  născut  10  copii,  6  băieţi  şi  4 
fete,  dar  două  dintre  fiice  au  murit  când  erau  mici. 
Marcaţi  de  aceste  tragedii,  ei  şi-au  iubit  copiii 
ca  pe  nişte  comori.  Atunci  când  vreun  copil  i  se 
îmbolnăvea,  el  stătea  cu  el  pe  pat  şi  îl  suprave¬ 
ghea  până  ce  se  însănătoşea.  Dat  fiind  că  nu  putea 
să  se  deplaseze  departe  de  casă,  din  cauza  bolii, 
Darwin  urmărea  adesea  albinele,  împreună  cu 
copiii  săi.  Acest  lucru  i-a  permis  să  observe  obi¬ 
ceiurile  albinelor 

însă  tragedia  a  lovit  din  nou,  deoarece  fiica  sa 
mai  mare  a  murit.  Emma  era  gravidă,  iar  Charles 
plecase  să  îşi  ia  medicamentele,  în  timp  ce  fiica 
lor  Anne  a  început  să  verse  şi  să  facă  febră  mare. 
La  început,  Darwin  nu  s-a  îngrijorat,  însă  starea  ei 
s-a  înrăutăţit  rapid  şi  după  numai  10  zile,  a  murit. 
Chiar  şi  în  ultimii  ani  din  viaţă,  Darwin  plângea 
aducându-şi  aminte  de  Anne  şi  de  firea  ei  veselă 
şi  prietenoasă. 


^  Prin  căsătorie,  publicarea 
primului  volum  şi  naşterea 
primului,  Darwin  era  un  om  fericit. 


A  Microscopul  lui  Darwin.  El  a 
folosit  acest  microscop  pentru  a 
observa  plantele  şi  animalele,  apoi 
se  ducea  în  seră  pentru  a  face  alte 
observaţii  şi  a-şi  elabora  teoriile. 


►  Emma  şi  copiii  ei. 

Fiul  cel  mare,  William, 
a  fost  bancher,  al  doilea, 
George,  a  fost  astronom, 
al  treilea  fiu,  Francis, 
a  fost  naturalist,  iar 
Leonard  şi  Horace, 
următorii  fii,  au  fost 
artişti. 


Charles  Darwin 


O  metodă  de  culegere  a  informaţiilor 

Pentru  a  strânge  mai  multe  informaţii  despre 
domeniul  său  de  studiu,  Darwin  a  hotărât  că  era 
important  să  facă  schimb  de  informaţii  cu  experţi 
din  diverse  domenii.  însă,  neştiind  când  putea 
să  facă  o  criză  pe  fondul  bolii  sale  cronice,  el  nu 
putea  pleca  de  acasă.  în  acei  ani  telegraful  nu 
avea  o  utilizare  largă,  iar  până  la  inventarea  tele¬ 
fonului  mai  trebuiau  să  treacă  nişte  decenii,  ast¬ 
fel  încât  Darwin  a  folosit  ..Penny  delivery  service" 
[Serviciul  de  livrări  Penny)  pentru  a  comunica  cu 
omologii  săi.  în  acele  timpuri  existau  mai  multe 
servicii  de  poştă  care  ofereau  diverse  servicii  la 
preţuri  diferite,  însă  sistemul  poştal  modern  s-a 
dezvoltat  pe  baza  acestui  serviciu  de  livrări  Penny. 
Darwin  l-a  folosit  la  maximum.  A  folosit  sistemul 
pentru  a  comunica  cu  Charles  Lyell,  care  a  publi¬ 
cat  ..Teoria  geologiei",  o  carte  pe  care  Darwin  o 
aprecia  foarte  mult  în  anii  de  studiu,  la  fel  ca  şi 
pe  John  Herschel  şi  Charles  Babbage,  inventato¬ 
rul  calculatorului.  Tot  prin  intermediul  poştei,  nu 
numai  că  a  luat  legătura  cu  prietenul  lui,  bota¬ 


nistul  Joseph  Hooker  şi  cu  alte  cunoştinţe,  dar  a 
făcut  efortul  de  a  ajunge  şi  la  oameni,  consideraţi 
experţi  în  domeniile  lor,  pe  care  însă  nu  îi  întâl¬ 
nise  niciodată.,  realizând,  de  altfel,  prin  menţine¬ 
rea  unei  legături  permanente  cu  aceştia,  o  vastă 
reţea  de  intelectuali. 

Darwin  a  devenit,  de  asemenea,  membru  într- 
un  club  care  făcea  experimente  pe  culturi  agricole 
şi  pe  animale  domestice,  el  răspunzând  la  între¬ 
bările  membrilor  despre  gene  şi  mutaţii.  Aceştia 
experimentau  după  instinct,  iar  Darwin  realiza 
explicaţia  ştiinţifică  a  rezultatelor.  Corespondenţa 
sa  cu  membrii  acestui  club  a  constituit  baza  fai¬ 
moasei  sale  lucrări  ..Originea  speciilor”,  cu  o  mare 
influenţă  asupra  teoriei  selecţiei  naturale.  Astfel, 
Darwin  a  strâns  multe  informaţii  de  la  colegii  săi, 
pe  baza  cărora  a  publicat  multe  lucrări. 


^  Hooker,  unul  dintre  prietenii 
lui  Darwin,  care  îl  vizita  deseori. 
El  era  directorul  unei  grădini 
botanice  şi  aducea  diverse  plante 
din  călătoriile  sale  din  India  şi 
Himalaya. 


NOTIŢE,  PROIECTE  Şl  ESEURI 


►  Notele  C  ale  lui  Darwin. 

El  le-a  redactat  pe  acestea  cu 
peste  un  deceniu  înainte  de  a 
publica  Originea  speciilor 

Revenind  din  călătoria  în  jurul  lumii,  Darwin  a  început 
să-şi  redacteze  notiţele  în  Anglia.  Acest  lucru  a  însem¬ 
nat  începutul  cercetărilor  sale  asupra  speciilor.  La  prima 
serie  de  notiţe,  el  a  scris  litera  B.  Notele  sale  B  cuprin¬ 
deau  multe  observaţii  despre  evoluţie  precum  „Schim¬ 
barea  nu  are  loc  pe  baza  voinţei  animalului,  ci  pe  baza 
adaptării  sale  la  mediu"  precum  şi  „Speciile  se  ramifică  una 
dintr-alta  foarte  asemănător  ca  ramurile  unui  copac.  Fie¬ 
care  ramură  devine  din  ce  în  ce  mai  subţire  pe  măsură  ce 
se  îndepărtează  de  creanga  principală". 

In  seria  următoare  de  notiţe  (C),  a  notat:  „Ştiind  că 
organismele  au  trăit  pe  Pământ  neschimbate  în  ultimii 
6.000  de  ani,  pot  să  răstorn  teoria  creaţiei".  De  asemenea 
a  mai  scris:  „Care  este  sensul  infinitei  divizări  şi  reprodu¬ 


ceri  a  organismelor  microscopice?" 

în  notele  sale  D,  el  scrie  despre  cât  de  şocat  a  fost  să 
afle  despre  nenumăratele  mutaţii  pe  care  le-a  observat 
în  grădina  sa  cu  1279  de  trandafiri. 

în  cele  din  urmă  în  notiţele  notate  E  a  însemnat: „Dacă 
un  anumit  animal  are  o  mutaţie  care  îi  permite  să  fie 
puţin  mai  bun  decît  ceilalţi  din  specia  sa,  acel  animal  va 
avea  mult  mai  multe  şanse  de  a  se  reproduce  şi  de  a-şi 
transmite  caracteristicile  către  următoarea  generaţie". 

Pe  baza  acestor  note,  el  a  scris,  în  1 842,  o  versiune-pro- 
iect  de  35  de  pagini  a  Originii  speciilor.  După  doi  ani  a 
extins  acest  proiect  şi  a  scris  un  eseu  de  230.  Toate  aces¬ 
tea  se  întâmplau  cu  14  ani  înainte  să  primească  scrisoa¬ 
rea  lui  Wallace. 


1836 

întoarcerea  în  Anglia 

1837 

începe  notele  B  pe  baza  observaţiilor  sale 

1842 

Scrie  o  versiune  de  35  de  pagini  pe  baza 
notiţelor  sale 

1844 

Finalizează  un  eseu  de  230  de  pagini  şi  îi 
cere  soţiei  să  îl  publice  după  moartea  lui 

1858 

Primeşte  scrisoarea  de  la  Wallace. 
îşi  anunţă  public  rezultatele  împreună 
cu  cele  ale  lui  Wallace 

1859 

Publică  Originea  speciilor 

|  Viaţa  şi  vremurile 


Scrisoarea  fatidică 


Teoria  pe  care  o  urmărise 

Pe  18  IUNIE  1858,  citind  scrisorile  din  ziua  respec¬ 
tivă,  Darwin  a  observat  că  primise  una  de  la  Alfred 
Wallace.  Era  o  scrisoare  lungă,  în  care  Wallace 
declara  că,  în  opinia  sa,  speciile  ar  putea  să 
treacă  prin  mutaţii  de-a  lungul  timpului  evoluând 
treptat  într-o  varietate  infinită  de  specii  noi,  fie¬ 
care  dintre  ele  având  o  diferenţă  insesizabilă  faţă 
de  specia  sursă.  Citind  acest  lucru,  Darwin  a  intrat 
în  panică.  Eseul  lui  Wallace  se  ocupa  de  exact  ace¬ 
leaşi  subiecte  pe  care  el  le  studiase  în  ultimii  20 
de  ani  după  călătoria  pe  vasul  Beagle,  iar  lucra¬ 
rea  sa  ..Originea  speciilor"  ar  deveni  inutilă  şi  lip¬ 
sită  de  originalitate.  în  scrisoare,  Wallace  îi  cerea 
lui  Darwin  să-i  arate  teza  sa  lui  Lyell.  în  mod  iro¬ 
nic,  ca  şi  cum  Lyell  ar  fi  anticipat  acest  lucru,  el  îl 
sfătuise  pe  Darwin  să  ..pubice  rapid  constatările, 
înainte  ca  să  apară  altul  care  s-o  facă”.  Realizând 
că  Lyell  avea  dreptate,  Darwin  i-a  trimis  acestuia 
manuscrisul  lui  Wallace  şi  a  început  să  lucreze  la 
propria  sa  carte. 

Primind  această  lucrare,  Lyell  a  hotărât  că  nu 
ar  fi  drept  să  i  se  acorde  tot  meritul  lui  Wallace, 
deoarece  Darwin  ajunsese  la  aceleaşi  conclu¬ 
zii  după  20  de  ani  de  muncă,  astfel  încât  le-a 
recomandat  să-şi  anunţe  descoperirile  împreună. 
Darwin,  care  iniţial  ceruse  ca  lucrarea  lui  despre 
specii  să  fie  publicată  după  moartea  sa,  la  pri¬ 
mirea  scrisorii  lui  Wallace  a  început  imediat  să  o 
redacteze,  sperând  să  o  publice  cât  mai  curând. 


Darwin  (la  dreapta)  cu 
prietenul  său  Hooker 
(la  stânga)  şi  Lyell  (în 
centru) 


▼  Prima  ediţie  a  Originii 
speciilor,  un  volum  de  14 
capitole.  Darwin  a  fost  deseori 
contestat  şi  criticat  pentru  ideile 
sale,  astei  încât  a  efectuat  câteva 


Darwin  a  considerat  că  lucrarea  lui 
Wallace  putea  fi  creditată,  dacă  amân¬ 
doi  îşi  anunţau  constatările  împreună  la 
Societatea  Linnean.  Aceasta  fusese  înfiin¬ 
ţată  de  savantul  suedez  Karl  von  Linnean, 
care  stabilise  metoda  modernă  de  împăr¬ 
ţire  a  speciilor  existente  în  diverse  cate¬ 
gorii.  în  prezentarea  făcută  s-a  dovedit 


modificări  şi  ajustări  la  text  în  tot 
cuprinsul  vieţii.  Lucrarea  a  fost 
republicată  de  6  ori. 

ON 

THE  ORIGIN  OF  SPECIES 

BY  MEANS  OP  NATURAL  SELECTION, 


că  Darwin  îşi  începuse  cercetarea  înain¬ 
tea  lui  Wallace,  deoarece  Darwin  ataşase 
corespondenţa  sa  cu  naturalistul  ame- 


PRESERVATION  OK  FAVOURED  RACK8  IN  THE  8TRUOOI.E 
FOR  LIFE. 


rican  Asa  Grey,  care  data  de  la  începu¬ 
tul  cercetărilor  sale.  în  schimb,  Wallace 
se  afla  în  Indiile  de  vest  şi  efectua  cer¬ 
cetări  şi  nu  ştia  că  lucrarea  sa  era  făcută 
publică  la  Societatea  Linnean.  Ulterior, 
mulţi  l-au  criticat  pe  Darwin  că  a  publi¬ 
cat  lucrarea  lui  Wallace  fără  permisiunea 
acestuia,  însă  Wallace  n-a  arătat  nicio¬ 
dată  că  l-ar  fi  deranjat  acest  lucru. 


Br  CHARLES  DARWIN.  M.A., 

rimow  or  tu*  mv At,  oaouxHmi..  n»«u,  rrc  ,  mctron; 
Airnion  or  '  jocmjul  or  immcHii  unim  11.  u.  t.  muiiLi'r  votaom 
movwd  tu*  woM.r>.' 


LON  DON: 

JOHN  MURRAY.  ALBEMARLE  STREET 
1860. 


Charles  Darwin 


Cartea  care  a  schimbat  lumea 

Temându-se  că  munca  lui  de  o  viaţă  nu  va  mai 
avea  nici  o  valoare  dacă  altcineva  prezenta  teoria 
înaintea  lui,  Darwin  a  continuat  să  scrie  la  lucra¬ 
rea  sa.  Destul  de  interesant  este  faptul  că  lucra¬ 
rea  care  va  schimba  lumea  a  fost  redactată  într- 
un  timp  relativ  scurt,  dat  fiind  faptul  că  el  înce¬ 
puse  emiterea  ipotezelor  cam  la  un  an  după  călă¬ 
torie,  iar  apoi  petrecuse  mulţi  ani  elaborându-şi 
teza.  Cu  14  ani  înainte  de  a  primi  scrisoarea  lui 
Wallace,  Darwin  începuse  deja  lucrul  la  Originea 
speciilor,  după  cum  mărturiseşte  într-o  scri¬ 
soare  adresată  prietenului  său  botanist  Hooker.  în 
acea  scrisoare,  el  spunea  „După  studiile  din  insu¬ 
lele  Galapagos  cercetând  culturi,  grădini  şi  ani¬ 
male,  am  ajuns  la  o  concluzie.  Parcă  aş  mărturisi 
o  crimă  spunându-ţi  acest  lucru,  însă  concluzia 
mea  este  aceea  că  speciile  au  evoluat  de-a  lungul 
timpului”.  Darwin  petrecea  2  sau  3  ore  pe  zi  scri- 
indu-şi  cartea,  reuşind  în  cele  din  urmă,  după  13 
luni  şi  10  zile,  să  o  termine. 

Pe  24  noiembrie  1859,  „Originea  speciilor”, 
lucrarea  care  susţinea  că  speciile  evoluaseră  în 


▼  în  afară  de  plimbări  şi  mese,  Darwin  îşi  petrecea  mai  tot 
timpul  studiind.  Copiii  lui  îi  spuneau  uneori  „tată,  dacă  vii  să  te 
joci  afară  cu  noi,  o  să-ţi  dăm  un  premiu",  încercând  să-l  distragă 
de  la  gândurile  sale  cel  puţin  pentru  un  timp. 


timp,  a  fost  publicată  de  John  Murray.  Titlul  com¬ 
plet  este  „Originea  speciilor  prin  selecţie  natu¬ 
rală  sau  păstrarea  raselor  favorizate  în  lupta  pen¬ 
tru  existenţă”.  Cartea  costa  15  şilingi,  iar  cele 
1250  de  exemplare  tipărite  s-au  vândut  din  prima 
zi.  Editura  a  mai  tipărit  încă  3.000  de  exemplare, 
aceasta  devenind  o  publicaţie  academică  de  mare 
succes  la  momentul  respectiv. 


^  Pictură  din  secolul 
al  XVII-lea  reproducând 
textul  biblic  al  îmbarcării 
animalelor  pe  arca  lui 
Noe.  înainte  de  publicarea 
Originii  speciilor;  mulţi 
oameni  credeau  această 
versiune. 


►  Viaţa  soţiei  lui  Darwin, 
Emma,  s-a  schimbat 
mult  după  ce  el  a  publicat 
Originea  speciilor. 


Clipe  personale 


MISTERUL  SIGILIULUI 


După  ce  a  scris  eseul  de  230  de  pagini  cu 
descoperirile  sale  în  1844,  şi-a  redactat  şi 
testamentul,  adresat  soţiei  sale.„Mi-am  ter¬ 
minat  de  scris  eseul  despre  originea  specii¬ 
lor.  Când  lumea  îmi  va  înţelege  teoriile,  şti¬ 
inţa  va  face  un  pas  uriaş  înainte",  i-a  scris 
el,  cerându-i  să-i  spună  lui  Lyell  să-i  publice 
lucrarea  după  moarte.  De  ce  nu  dorea  ca 
munca  lui  să  devină  publică  în  timpul  vie¬ 
ţii  sale?  Se  crede  că  au  existat  două  motive 
pentru  asta:  lecţiile  de  istorie  şi  soţia  sa. 

Când  a  început  să  redacteze  notele  cu 
observaţiile  sale  şi-a  scris  o  notiţă  cu  avertis¬ 
mentul  „nu  uita  ce  pedepse  au  suferit  astro¬ 
nomii  pentru  cercetările  lor".  în  fapt,  el  cre¬ 
dea  că  va  avea  aceeaşi  soartă  ca  şi  Copernic, 
care  a  descoperit  că  Pământul  se  învârte  în 
jurul  Soarelui  şi  ca  Galileo  Galilei,  care  a  fost 
excomunicat. 


în  autobiografie  a  scris  „îmi  trebuiau  nişte 
dovezi  că  există  miracole,  după  cum  susţine 
creştinismul.  Totuşi  am  descoperit  tot  mai 
multe  despre  natură  şi  credinţa  mea  în  mira¬ 
cole  a  pierit".  în  mod  clar,  Darwin  nu  era  un 
credincios  devotat.  Pe  de  altă  parte,  soţia  sa 
era  o  bună  creştină,  care  şi-a  botezat  copiii, 
mergea  la  biserică  şi  citea  Biblia.  îngrijo¬ 
rată  de  concluziile  la  care  ajungea  soţul  ei, 
ea  i-a  scris  o  scrisoare,  întrebându-l:  „Cer¬ 
cetările  tale  nu  au  nimic  de-a  face  cu  reli¬ 
gia,  nu-i  aşa?"  Citind  asta,  Darwin  a  ştiut  că 
rezultatele  studiilor  sale  o  vor  răni  pe  soţia 
sa,  astfel  încât  i-a  răspuns  şi  el  printr-o  scri¬ 
soare  spunându-i„când  voi  muri,  sărută  scri¬ 
soarea  asta  de  mii  de  ori  şi  să  ştii  că  plâng 
când  scriu".  Acesta  a  fost  motivul  pentru  care 
rezultatele  studiilor  sale  au  rămas  sigilate  în 
biroul  său  timp  de  1 5  ani. 

Viata  si  vremurile 

Lumea  a  aflat  adevărul 


înfrângerea  episcopului 

DUPÂ  PUBLICAREA  VOLUMULUI  ORIGINEA  SPE¬ 
CIILOR,  savanţii,  biserica  dar  şi  oamenii  de 
rând  au  avut  diverse  păreri  cu  privire  la  această 
problemă,  iscându-se,  de  altfel,  un  război  al 
cuvintelor.  Motivul  a  fost  un  articol  publicat  în 
Revista  Edinburgh  de  către  Richard 
Owen.  Owen  era  autorul  volumului 
Mamifere  fosile,  editat  de  Darwin,  iar 
ulterior  a  devenit  curatorul  muzeului 
naţional  britanic  şi  a  fost  înnobilat. 

Owen  nu  era  de  acord  cu  selecţia 
naturală,  fără  a  nega,  însă,  validita¬ 
tea  teoriei  evoluţiei.  De  asemenea, 
el  nu  era  de  acord  nici  cu  aceia  care 
aduceau  lucrări  religioase  ca  dovadă 
a  erorii  teoriei  lui  Darwin,  însă  îl  cri¬ 
tica  pe  Darwin  în  cuprinsul  artico¬ 
lului  său.  Owen  începuse  să  critice 
lucrările  lui  Darwin  încă  din  1850, 
înainte  ca  acesta  să  publice  Originea 
speciilor  şi  mulţi  erau  de  părere  că 
Owen  se  făcuse  de  râs.  într-o  scri¬ 
soare  către  Henslow,  Darwin  a  atri¬ 
buit  acest  lucru  faptului  că  ..Owen 
este  pur  şi  simplu  gelos  că  lucrarea 
mea  e  atât  de  populară”. 

Episcopul  de  Oxford,  Samuel 
Wilberforce,  era  unul  dintre  opo¬ 
nenţii  lui  Darwin.  în  luna  iunie  1860, 
vorbind  la  British  Science  Forum,  el 
a  criticat  ..Originea  speciilor”  spu¬ 
nând  că  este  o  lucrare  prost  scrisă.  La  sfârşitul 
discursului,  el  îl  ironiza  pe  unul  dintre  susţinăto¬ 
rii  lui  Darwin,  Thomas  Huxley,  spunând  că  buni- 


►  Medalia  Copley,  emisa 
de  Societatea  Regală 
Britanică,  este  cea  mai 
înaltă  distincţie  pe  care 
societatea  o  poate  acorda 
iar  când  i-a  fost  acordată 
lui  Darwin  a  existat  o 
oarecare  opoziţie. 


cui  şi  bunica  acestuia  fuseseră  maimuţe.  Huxley 
a  răspuns:  ..Prefer  ca  bunicii  mei  să  fi  fost  mai¬ 
muţe  decât  sofişti”,  în  sensul  că  prefera  mai¬ 
muţele  episcopilor.  Drept  urmare,  tensiunea  în 
public  a  crescut,  iar  episcopul  a  părăsit  încăperea 
fără  a  mai  spune  vreun  cuvânt.  Astfel,  problema 
Originii  speciilor  a  fost  în  cele  din  urmă  transfe¬ 
rată  din  domeniul  religios  în  cel  ştiinţific,  iar  în 
anul  1864,  Darwin  a  primit  cea  mai  înaltă  distinc¬ 
ţie  a  Societăţii  Regale:  medalia  Copley. 


A  Societatea  Regală,  unde  se  făcea 
schimb  de  multe  idei  şi  teorii  pe 
multe  subiecte. 


«  Wilberford  a  spus  că  ..nu 
există  nici  o  singură  dovadă 
care  să  arate  că  se  creează 
o  specie  diferită  de  animale 
domestice  prin  încrucişări 
selective.  Mai  mult,  dacă 
animalele  domestice  sunt 
eliberate  în  natură,  ele  revin 
la  trăsăturile  lor  originale". 

Lui  Darwin  i-a  fost  greu  să 
răspundă  la  această  afirmaţie. 


►  Huxley,  un  agnostic, 
care  nu  credea  în  nimic 
ce  nu  fusese  dovedit 
ştiinţific,  a  fost  dezamăgit 
de  extinderea  religiei  care 
era  dominantă  în  sistemul 
de  învăţământ. 

Huxley  a  continuat  să  îi  combată  pe  cei  care 
nu  erau  de  acord  cu  teoria  evoluţiei.  Pasiunea 
cu  care  apăra  subiecul  i-a  făcut  pe  oameni  să-t 
numească  drept  „câinele  de  pază  al  lui  Darwin". 
Huxley  considera  că  volumul  permitea  extinde¬ 
rea  cunoştinţelor  asupra  originii  omului  şi  că  era 
cea  mai  importantă  lucrare  de  la  „Principia”  a  lui 
Newton  . 

Trăind  ca  la  carte 

Pe  vremea  când  se  ocupa  de  subiecte  religioase, 
ştiinţifice  şi  sociale,  lucrând  la  Originea  speciilor, 
Darwin  se  afla  la  reşedinţa  lui  de  la  ţară  şi  se  îngri¬ 
jea  de  sănătatea  sa,  conform  unui  program  strict. 

Se  trezea  dimineaţa  devreme  şi  ieşea  la  o  plim¬ 
bare  indiferent  de  starea  vremii,  se  plimba  cu  soţia 
pe  domeniul  lor  şi  prin  păduri,  observând  copacii  şi 
insectele. 

După  micul  dejun,  începea  lectura.  în  acel  moment 
al  zilei,  el  se  simţea  cel  mai  bine  şi  era  capabil.  îşi 
organiza  scrisorile,  le  răsfoia  pe  cele  primite  de  la 
alţi  savanţi  şi  pe  cele  de  la  prieteni  şi  după  aceea  îşi 
continua  studiul. 


►  Londra,  în  perioada  când 
Darwin  a  publicat  Originea 
speciilor.  Gazdă  a  expoziţiei 
internaţionale  şi  deţinătoare 
a  unei  reţele  de  metrou, 
Londra  era  un  oraş  bogat  în 
cultură.  Odată  cu  naşterea 
teoriei  evoluţiei,  londonezii 
au  început  să  se  îndepărteze 
de  Biserică. 


înainte  de  prânz  mergea  din  nou  la  plimbare  şi 
urmărea  experimentele  efectuate  în  seră.  Darwin 
iubea  mult  câinii  şi  îl  lua  şi  pe  cîinele  său  Bob  la 
plimbare,  însă  Bob  ura  sera  şi  de  aceea  se  apuca  să 
urle  şi  să-şi  ia  o  figură  stresată.  Familia  numea  asta. 
grimasa  lui  Bob,  „faţă  de  seră”. 

După  ce  servea  masa,  Darwin  citea  ziarul  şi  înce¬ 
pea  să  răspundă  la  scrisori.  Mai  târziu,  mergea  la 
cea  de-a  treia  plimbare  a  zilei.  Seara,  după  cină, 
juca  două  partide  de  table  cu  Emma.  Seara  târziu 
asculta  cum  soţia  cânta  la  pian,  în  timp  ce  el  citea 
cărţi  de  ştiinţă. 


►  Darwin  obişnuia 
să  stea  în  seră  şi  să 
observe  plantele  ore 
întregi,  făcându-i 
pe  servitori  să 
se  îngrijoreze 
pentru  intensitatea 
concentrării  sale. 


CONTROVERSA  CARE  I  A  MARCAT  ULTIMII  ANI 


I  Imediat  după  publicarea  Originii  speciilor,  nu  au  exis¬ 
tat  prea  multă  contestaţii  din  partea  mediului  aca¬ 
demic  şi  nici  Biserica,  nici  autorităţile  nu  l-au  perse¬ 
cutat,  aşa  cum  se  aşteptase  Darwin.  Totuşi,  pentru  o 
greşeală  mică  a  fost  aspru  criticat  de  Samuel  Butler, 
directorul  internatului  unde  locuise  Darwin  în  copi¬ 
lărie. 

în  anul  1879,  Butler  a  publicat  o  carte  intitulată 

!  „teorii  noi  şi  vechi  ale  evoluţiei",  în  care  compară  şi 
opune  teoriile  lui  Buffon,  Erasmus,  Lamarck  despre 
evoluţie,  favorizând  lucrarea  lui  Erasmus.  Cam  tot 
în  acea  vreme,  Darwin  a  publicat  un  volum  intitulat 

1  „Viaţa  lui  Erasmus  Darwin",  pe  care  Butler  îl  criticase 
aspru  în  lucrarea  sa. 

în  cartea  sa  Darwin  a  citat  un  pasaj  din  articolul 

I 


naturalistului  german  Emst  Clause,  din  revista  „Cos¬ 
mos".  Totuşi,  se  pare  că  Darwin  a  adăugat  o  propo¬ 
ziţie  la  articolul  lui  Clause  care  spunea:  „Există  o  miş¬ 
care  de  revigorare  a  teoriei  lui  Erasmus,  însă  cei  care 
o  propun  sunt  intelectuali  mărunţi  care  trăiesc  într-o 
epocă  greşită".  Citind  acest  lucru,  Butler  s-a  gândit  că 
Darwin  îşi  bate  joc  de  el  şi  a  profitat  de  toate  ocazi¬ 
ile  ca  să-l  critice.  De  fapt,  Clause  adăugase  acea  pro¬ 
poziţie  după  ce  publicase  articolul.  Darwin  uitase  să 
îi  atribuie  acea  propoziţie  lui  Clause,  suscitând  mânia 
lui  Butler.  Darwin  şi-a  consultat  prietenii  şi  familia  şi 
în  final  a  hotărât  să-l  ignore  pe  Butler. „Gardianul  său", 
Huxley,  a  citat  un  poem  de  Goethe:  „Chiar  şi  cea  mai 
mare  balenă  are  paraziţi"  arătând  că  Darwin  nu  tre¬ 
buie  să-şi  facă  griji  pentru  această  critică. 


A  Mass  media  descria  deseori,  în  stil 
ironic,  teoria  nepopulară  a  evoluţiei 
a  lui  Darwin.  Totuşi,  el  ca  persoană 
nu  a  fost  criticat  de  mass  media, 
nici  nu  a  fost  dus  la  tribunal  pentru 
ideile  lui,  aşa  încât  a  putut  să-şi 
petreacă  restul  vieţii  liniştit,  absorbit 
în  gânduri. 

Un  nou  teritoriu  sălbatic 


Dragostea  pentru  ştiinţă 

In  TIMP  ce  PUBLICUL  larg  se  dezlănţuise  pe  tema 
controversei  iscate  de  ultima  lucrare  a  lui  Darwin, 
acesta  se  afla  acasă  şi  îşi  continua  studiile  pe  baza 
unui  program  riguros.  După  anul  1860,  a  început  să 
studieze  diverse  plante  şi  a  publicat  Despre  diver¬ 
sele  mecanisme  prin  care  orhideele  britanice  şi 
străine  sunt  fertilizate  de  insecte,  Plantele  insecti- 
vore  şi  Efectele  fertilizării  încrucişate  şi  auto-fertili- 
zării  în  regatul  vegetal.  Exista  însă  un  motiv  pentru 
care  Darwin  devenise  dintr-odată  atât  de  interesat 
de  studiul  plantelor.  El  era  foarte  curios  de  ce  plante 
din  aceeaşi  specie  se  întâlneau  în  număr  mare  în 
diverse  zone,  în  ciuda  faptului  că  plantele  însele 
sunt  imobile.  în  anul  1880,  a  publicat  cu  ajutorul  fii¬ 
lor  săi  George  şi  Francis  o  compilaţie  din  lucrarea 
sa  de  botanică  într-un  volum  intitulat  Puterea  miş¬ 
cării  la  plante. 

S-a  reîntâlnit  cu  îndrăgitul  său  profesor  Henslow 
de  la  Cambridge,  care  l-a  numit  pe  elevul  său  „părin¬ 
tele  teoriei  evoluţiei”,  datorită  cercetărilor  sale  de 
decenii,  şi  l-a  întrebat  cum  de  mai  era  încă  angajat 
în  diverse  experimente.  Darwin  i-a  răspuns  că  dorea 
să  facă  observaţii  şi  să  tragă  concluzii  pentru  a  înţe¬ 
lege  lumea  din  jurul  său,  dovedind  o  dragoste  neţăr¬ 
murită  pentru  ştiinţă.  De  asemenea,  a  publicat  şi  un 
volum  pentru  publicul  larg.  Această  lucrare,  publi¬ 
cată  în  anul  1881,  a  fost  intitulată  Formarea  muce¬ 
gaiului  vegetal  prin  acţiunea  viermilor,  care  a  primit 
aprecierea  grădinarilor.  Ulterior,  l-a  copleşit  numă¬ 
rul  mare  de  scrisori  primite  de  la  cititori.  Oamenii 
nu  puteau  să  creadă  că  autorul  teoriei  evoluţioniste 
îşi  extinsese  studiul  la  viermii  de  pământ  şi  la  gră¬ 
dinărit,  însă  aceaste  lucrări  nu  reprezentau  altceva 
decât  dragostea  lui  pentru  natură. 


*  Biroul  lui  Darwin  din  propria 

casă.  Actualmente  casa  lui  Originea  omului 

este  muzeu  naţional,  disponibil 

publicului  larg.  în  timpul  cercetărilor  sale  pentru  Originea  specii¬ 

lor  Darwin  şi-a  dat  seama  că  putea  să  aplice  teo¬ 
ria  şi  la  oameni,  însă  acest  concept  nu  se  regă¬ 
seşte  în  mod  evident  în  lucrarea  sa.  Totuşi,  moti¬ 
vat  de  susţinerea  multor  savanţi,  Darwin  a  înce¬ 
put  să  scrie  o  nouă  carte,  iar  în  1871  a  publicat 


i  Darwin  cu  1  an  înainte 
de  moarte.  în  acel  an  şi-a 
publicat  ultimul  volum  şi 
a  suferit  o  revenire  acută 


▼  Un  Darwin  slăbit,  dictându-i 
scrisori  soţiei  sale.  în  anii 
senectuţii,  îşi  petrecea  timpul 
alături  de  soţia  care  îi  citea 
povestiri  şi  cânta  Beethoven 
la  pian. 


Charles  Darwin 


Vorsiunţ  diferită 


TEORIA  NEDESCOPERITĂ  A  LUI  DARWIN 


▼  Mendel  a  încrucişat 
păstăile  rotunde  de  fasole 
cu  cele  unghiulare  şi  a 
descoperit  că  de  la  a  treia 
generaţie  doar  un  sfert  din 
păstăi  erau  unghiulare. 


Cu  toate  că  Darwin  a  enunţat  teoria  evoluţiei,  a  existat 
un  lucru  care  îl  punea  în  încurcătură.  Misterul  eredită¬ 
ţii:  de  ce  copiii  semănau  uneori  izbitor  de  mult  cu  părin¬ 
ţii  sau  cu  bunicii?  El  a  emis  ipoteza  că  informaţiile  care 
guvernează  ereditatea  erau  stocate  în  interiorul  celule¬ 
lor,  însă  nu  putea  înţelege  cum  erau  transferate  acele 
informaţii  de  la  părinte  la  copil. 

în  timp  ce  Darwin  era  absorbit  şi  preocupat  de 
această  chestiune,  preotul  austriac  Gregory  Mendel 
făcea  nişte  descoperiri  uimitoare.  în  propria  grădină, 
Mendel  a  efectuat  polenizări  încrucişate  pe  fasole  şi 
a  descoperit  regulile  ce  guvernează  ereditatea.  El  şi-a 
publicat  constatările  într-un  volum,  în  limba  germană, 
intitulat  „Experimente  cu  plante  hibride",  în  anul  1865, 
însă  niciun  savant  nu  i-a  acordat  atenţie.  Nici  chiar  fai- 


„Originea  omului  şi  selecţia  sexuală". 

Profesorul  Charles  Bell,  de  la  Universitatea 
Edinburgh,  publicase  un  volum  în  care  susţinea 
că  anumiţi  muşchi,  specifici  omului,  s-au  dezvol¬ 
tat  doar  ca  să  ne  permită  să  zâmbim.  Drept  răs¬ 
puns,  în  lucrarea  sa,  Darwin  a  sugerat  că  muş¬ 
chii,  care  permit  in  mod  normal,  mişcarea  urechi¬ 
lor  la  om,  precum  şi  vertebrele  codale  au  involuat, 
regăsindu-se  totuşi,  deoarece,  într-un  moment 
din  trecut,  au  devenit  inutile  pentru  noi  ca  spe¬ 
cie.  Apoi,  el  a  postulat  că  probabil  strămoşii  noş¬ 
tri  erau  o  specie  mai  primitivă,  cu  urechi  lungi  şi 
coadă,  în  totală  contradicţie  cu  teoria  lui  Bell.  A 
inclus  şi  rezultatele  observaţiilor  sale  nenumă¬ 
rate  asupra  insectelor,  peştilor  şi  păsărilor  drept 
dovadă  că  toate  speciile  sunt  supuse  evoluţiei, 
inclusiv  oamenii.  Totuşi,  volumul  se  încheia  fără 
ca  Darwin  să  explice  cum  s-a  întâmplat  acest 


i  0  pictură  înfăţişând 
lucrarea  lui  Darwin 
Originea  omului.  Când  s-a 
născut  fiul  său  William, 
Darwin  a  studiat  ore 
întregi  expresiile  faciale 
ale  acestuia.  Aceste 
observaţii  şi  teorii  au 
constituit  baza  cărţii 
Originea  omului. 


moşul  profesor  al  Universităţii  din  Munchen,  Karl  Wil- 
herm  von  Nogery,  nu  a  înţeles  niciun  cuvânt  din  eseul 
lui  Mendel. 

Unul  dintre  motive  l-a  constituit  stilul  singular  de  cer¬ 
cetare  al  lui  Mendel.  Acesta,  împătimit  de  matematică 
şi  fizică,  a  căutat  să  analizeze  rezultatele  obţinute  folo¬ 
sind  formule  matematice.  Aceasta  fiind  o  metodă  cu 
totul  neobişnuită  pentru  naturalişti,  mulţi  nu  au  înţeles 
valoarea  lucrărilor  lui  Mendel. 

Darwin  nu  a  citit  eseul  lui  Mendel,  însă  în  mediul 
academic  se  spune  că,  dacă  ar  fi  făcut-o,  ar  fi  descope¬ 
rit  principiile  eredităţii.  Mendel,  care  a  folosit  o  metodă 
unică  pentru  a-şi  anunţa  rezultatele,  a  murit  fără  a  primi 
nicio  apreciere,  însă  lucrarea  sa  reprezintă,  în  prezent, 
baza  pentru  studiul  eredităţii,  mutaţiilor  şi  geneticii. 


▼  înmormântarea  lui 
Darwin.  Familia  dorea  să 
îl  înmormânteze  în  oraşul 
Downe,  însă  parlamentarii,  alţi 
savanţi  precum  şi  prietenii  lui 
au  cerut  să  fie  înmormântat  la 
Westminster  Hali.  Au  participat 
la  înmormântare  Huxley, 
Wallace,  Hooker  şi  mulţi  alţii 
dintre  prietenii  săi. 


lucru,  din  punct  de  vedere  genetic. 

La  11  ani  după  publicare,  în  anul  1882,  sănăta¬ 
tea  lui  Darwin  s-a  deteriorat  mult.  A  murit  la  vîr- 
sta  de  73  de  ani.  în  semn  de  respect  pentru  marele 
savant,  el  a  fost  înmormântat  la  Westminster  Hali, 
alături  de  îndrăgitul  său  său  mentor  Lyell. 


Descoperirea  teoriei  evoluţiei 
care  a  separat  ştiinţa  de  religie 

Oamenii  au  aceiaşi  strămoşi  ca  şi  maimuţele... 

Acest  lucru,  devenit  astăzi  de  la  sine  înţeles,  a  fost  dovedit  ştiinţific  abia  în  secolul  al 
XlX-lea  de  către  Charles  Darwin.  Rezultatele  sale  au  fost  publicate  în  volumul  Originea 
speciilor,  care  a  stârnit  un  imens  interes  la  momentul  respectiv.  El  a  dezvăluit  în  volumul 
său  secretul  biologiei,  a  cărui  importanţă  era  egalată  doar  de  cercetarea  lui  Newton 
asupra  gravitaţiei  universale.  Lucrarea  sa  a  dus  la  posibilităţi  nelimitate  pentru  savanţi  şi 
a  separat  efectiv  ştiinţa  de  religie. 


Impactul  Originii  speciilor 

LA  ACEA  VREME,  oamenii  credeau  în  textele 
religioase,  care  susţineau  că  oamenii  şi  toate 
animalele  au  fost  create  de  Dumnezeu  pe  Pământ 
şi  au  rămas  neschimbate  în  timp.  Apoi  Darwin  şi-a 
publicat  lucrarea  Originea  speciilor,  care  susţinea 
că  toate  formele  de  viaţă  de  pe  această  planetă 
luaseră  naştere  dintr-un  singur  organism.  Teoria 
lui  a  fost  vehement  contestată,  mai  ales  de  clerici, 
deoarece  mulţi  credeau  că  este  ..ridicol  să  spui  că 
noi  avem  aceiaşi  strămoşi  ca  maimuţele”. 

Destul  de  interesant  este  faptul  că  Originea  spe¬ 
ciilor  nu  se  referă  în  niciun  paragraf  în  mod  direct 
la  originea  omului.  în  volumul  de  600  de  pagini, 
majoritatea  capitolelor  se  ocupă  de  animale,  de 
mecanismele  lor  biologice,  şi  aduc  dovezi  despre 
cum  acestea  au  evoluat  în  timp.  Totuşi,  în  agita¬ 
ţia  ce  a  urmat  publicării  lucrării  lui  Darwin,  mulţi 
au  neglijat  ceea  ce  a  scris  de  fapt  şi  au  tras  în 
mod  pripit  concluzia  că  maimuţele  s-ar  înrudi  cu 
oamenii. 

Şi  înaintea  lui  Darwin  au  existat  savanţi  care  au 
susţinut  că  este  posibil  ca  oamenii  şi  animalele  ar 
putea  să  nu  fi  fost  create  de  Dumnezeu.  în  car¬ 
tea  sa,  din  1809,  „Filozofia  zoologică”,  naturalis¬ 
tul  francez  Jean  Baptiste  Lamarck  a  emis  o  teorie 
cunoscută  drept  ..forţa  de  adaptare”,  care  susţine 
că  girafele  de  exemplu,  având  dorinţa  să  ajungă  la 
frunzele  copacilor  mai  înalţi,  au  transmis  această 
nevoie  puilor,  iar  gâturile  acestora  au  crescut, 
treptat,  tot  mai  lungi,  până  la  dimensiunea  de 
astăzi.  De  asemenea,  publicistul  britanic  Robert 
Chambers  a  scris,  în  anul  1844,  o  carte  intitulată 
„Vestigii  ale  istoriei  naturale  a  Creaţiei”,  prin  care 
susţinea  că  toate  formele  de  viaţă  au  început  ca 
materie  anorganică  şi  au  evoluat  în  forme  tot  mai 


^  Wallace,  a  cărui  scrisoare  l-a 
şocat  pe  Darwin.  Eseul  său  despre 
cum  au  evoluat  speciile  era  foarte 
asemănător  cu  teoria  lui  Darwin 
despre  selecţia  naturală.  Wallace 
nu  a  dat  niciodată  un  nume 
procesului  prin  care  evoluează 
speciile,  însă  este  clar  din  lucrarea 
sa  că  el  şi  Darwin  au  ajuns  la 
aceleaşi  concluzii. 


*  Multe  ziare  şi  reviste  au  publicat 
caricaturi,  făcând  haz  de  Darwin  şi 
de  teoria  lui. 


complexe  de  viaţă,  până  ce,  în  cele  din  urmă,  au 
apărut  oamenii. 

Totuşi,  Lamarck  nu  putea  oferi  nicio  explica¬ 
ţie  pentru  animalele  care  nu  aveau  "dorinţa”  de 
a  evolua,  iar  Chambers  nu  a  putut  să  dovedească 
ştiinţific  că  teoria  lui  este  adevărată.  Ambele 
volume  au  fost  neconcludente  şi  nu  prezentau 
dovezi,  astfel  încât  nu  au  fost  luate  în  seamă. 

Teoria  selecţiei  naturale 

Pe  de  altă  parte,  Darwin  a  declarat  că  „speciile 
se  schimbă  (evoluează)”,  „motivul  fiind  selecţia 
naturală”,  „care  se  petrece,  deoarece  doar  cel  mai 
adaptat  supravieţuieşte”;  trei  postulate  pe  care  el 
le-a  dovedit  ştiinţific  în  lucrarea  sa  şi  care  au  avut 
un  mare  impact  asupra  credinţei  comune  în  cre¬ 
aţia  divină. 


Prima  ediţie  a  Originii 
speciilor.  Această  carte 
care  a  respins  categoric 
teoria  creaţionistă  a  fost 
aspru  criticată 

înainte  de  toate,  el  a  descoperit  că  speciile  se 
schimbă,  după  ce  a  observat  fosilele  unui  mega- 
therium  (un  leneş  uriaş)  şi  a  comparat  diverse 
specii  de  cinteză  din  insulele  Galapagos.  în  lucra¬ 
rea  sa,  el  a  utilizat  aceste  exemple  ca  şi  multe 
altele,  care  dovedesc  că  iniţial  unele  specii  au  fost 
identice,  însă  au  evoluat,  treptat,  de-a  lungul  tim¬ 
pului,  în  mod  diferit. 

în  al  doilea  rând,  pentru  a  explica  motivul  pen¬ 
tru  care  speciile  se  schimbă,  Darwin  a  cerce¬ 
tat  procesul  ..selecţiei  umane’',  prin  care  oame¬ 
nii  selectau  doar  cele  mai  sănătoase  şi  adaptate 
cirede  sau  culturi  şi  le  creşteau  pentru  a  produce 
urmaşi  sănătoşi.  Din  acestea  el  a  tras  concluzia 
că  şi  natura  trebuie  să  acţioneze  în  mod  similar, 
printr-un  proces,  pe  care  l-a  numit  ..selecţie  natu¬ 
rală".  în  natură,  speciile  care  nu  se  pot  adapta  la 
mediul  înconjurător  sunt  condamnate  la  dispari¬ 
ţie.  Totuşi,  acele  animale  care  posedă  caracteris¬ 
tici  uşor  diferite,  ce  le  permit  să  supravieţuiască  în 
mediul  natural,  vor  transmite  aceste  gene  urma¬ 
şilor  lor.  Darwin  a  concluziat  că  aceste  ..uşoare 
mutaţii",  pe  parcursul  a  mii  de  generaţii  crează 
o  specie  care  poate  fi  radical  diferită  de  strămo¬ 
şii  săi.  Cu  alte  cuvinte,  motivul  pentru  care  gâtul 
girafei  este  astăzi  atât  de  lung  nu  este  dorinţa  de 
a  ajunge  la  frunzele  din  copacii  mai  înalţi,  ci,  mai 
degrabă,  faptul  că  doar  girafele  cu  gâturi  neobiş¬ 
nuit  de  lungi  puteau  ajunge  la  acele  frunze,  asigu- 
rându-şi  supravieţuirea  în  detrimentul  speciilor 
care  nu  erau  capabile  de  acest  lucru. 

..Singurii  care  supravieţuiesc  sunt  aceia  care  se 
adaptează”,  a  constatat  el,  denumind  acest  proces 
..selecţie  naturală”.  Acest  concept,  conform  căruia 
doar  speciile  care  sunt  mai  bine  adaptate  la  mediu 
supravieţuiesc  şi  sunt  capabile  să  se  reproducă, 
a  fost  cu  adevărat  revoluţionar.  Teoria  face  din 
Originea  speciilor  cea  mai  importantă  lucrare  şti¬ 
inţifică  de  la  descoperirile  lui  Isaac  Newton. 

Darwin  a  fost  influenţat  de  lucrarea  economis¬ 
tului  Thomas  Malthus,  ..Principiul  populaţiei". 

►  Cinteza  este  o  specie  de 
pasăre  mică  asemănătoare  cu 
vrabia.  Darwin  a  ajuns  la  această 
concluzie  pe  baza  observaţiilor 
sale  asupra  cintezelor  cu 
ciocuri  de  diverse  dimensiuni  în 
funcţie  de  insula  respectivă  din 
arhipeleagul  Galapagos. 


Darwin  a  descris  evoluţia 
speciilor  ca  pe  un  copac  care  se 
ramificau,  ale  cărui  crengi  se 
ramifică,  la  rândul  lor. 


creşte  doar  în  ritm  moderat.  Motivul  este  acela  că 
natura  lucrează  să  ţină  populaţia  sub  control  prin 
războaie  şi  alte  dezastre.  Atunci,  Darwin  s-a  între¬ 
bat  dacă  nu  cumva  natura  opera  în  mod  similar 
pentru  a  controla  populaţia  altor  specii.  în  esenţă, 
el  era  de  părere  că  motivul  pentru  care  anima¬ 
lele  nu  se  puteau  reproduce  la  infinit  era  acela 
că  natura  avea  grijă  ca  doar  cei  mai  adaptaţi  să 
supravieţuiască. 

Reunind  toate  aceste  idei,  Darwin  a  decis  că 
numai  acele  animale,  care  aveau  calităţi  supe¬ 
rioare  (adică  cele  mai  adaptate  exemplare  din 
grup),  erau  selectate  în  mod  natural  pentru  a-şi 
transmite  genele.  Apoi,  urmaşii  acestora  au  ace¬ 
laşi  trăsături,  astfel  încât,  după  două  mii  de  gene¬ 
raţii,  vechea  specie  este  complet  înlocuită  de  una 
nouă.  Prin  acest  proces  al  supravieţuirii  celui  mai 
adaptat  şi  al  selecţiei  naturale,  Darwin  a  elabo¬ 
rat  teoria  pe  care  astăzi  o  cunoaştem  drept  ..evo¬ 
luţie". 

Dovezi  ştiinţifice 

După  ce  a  publicat  Originea  speciilor,  Darwin  a 
căutat  să  dovedească  ştiinţific  teoria  sa.  Pentru  a 
testa  ipoteza  referitoare  la  ..supravieţuirea  celui 
mai  puternic",  Darwin  a  marcat  o  suprafaţă  de 
90  cm  pe  120  cm  în  grădina  sa  şi  a  plantat  20  de 
specii  diferite  de  plante.  Beneficiind  toate  de  ace¬ 
leaşi  condiţii  climatice,  doar  11  dintre  plante  au 
supravieţuit,  restul  de  9  s-au  ofilit.  Din  observaţi¬ 
ile  făcute  asupra  acestor  plante  el  a  concluzionat 
că  toate  speciile  făceau  tot  posibilul  să  scape  de 
dăunători  şi,  să  consume  doar  cantitatea  corectă 
de  hrană  şi  căutau  un  partener  de  împerechere 
pentru  a  asigura  transmiterea  genelor  urmă¬ 
toarele  generaţii.  Dacă,  în  cadrul  unei  specii,  o 
minoritate  de  exemplare  suferă  de  o  mutaţie  spe¬ 
cială,  care  le  conferă  un  avantaj  asupra  celorlalte 
exemplare,  acestea  vor  continua  să  se  îmulţească 
şi  să  crească.  Teoria  evoluţiei,  postulată  de  el,  nu 
era  doar  un  concept  abstract.  El  a  ajuns  la  această 
concluzie  pe  bază  de  dovezi  solide,  adunate  prin 
observarea  fosilelor,  mostrelor  şi  din  convesaţiile 
cu  oamenii  care  efectuau  experimente  selective 
de  împerechere.  Chiar  Darwin  a  spus  că:  ..Teoria 

mea,  privind  evoluţia,  are  la  bază  geologia,  studiul 
fosilelor,  botanica,  biologia  şi  diverse  alte  domenii 
de  studiu,  iar  concluzia  la  care  am  ajuns,  folosind 
raţionamentul  inductiv,  este  ineluctabilă". 

Modalitatea  în  care  el  folosea  metoda  ştiinţi¬ 
fică  pentru  a  face  o  mulţime  de  observaţii  şi  apoi 
ajungea  la  o  concluzie  pe  baza  acumulării  faptelor 
a  influenţat  modul  în  care  mulţi  savanţi  îşi  vor 
desfăşura,  ulterior,  activitatea. 

Despărţirea  de  Dumnezeu 

Confruntarea  care  a  izbucnit  între  lumea  religiei 
şi  cea  a  ştiinţei  după  publicarea  Originii  specii¬ 
lor  a  dus  la  ruptură  între  cele  două  părţi,  permi¬ 
ţând  ştiinţei  să  scape  de  încorsetarea  religioasă. 
Acest  lucru  a  fost  valabil  şi  pentru  Darwin  însuşi. 
De  la  început,  el  nu  a  fost  foarte  pasionat  de  reli¬ 
gie,  dar  când  a  început  să  scrie  Originea  speci¬ 
ilor  era  sfâşiat  între  instinctul  omului  de  ştiinţă 
şi  educaţia  religioasă.  ..Se  spune  că  oamenii  sunt 
atraşi  în  mod  natural  spre  religie,  însă  nu  există 
nici  o  dovadă  ştiinţifică  că  teoriile  religioase  sunt 
corecte.  Religia  este  doar  o  cale  convenabilă  de  a 
explica  fenomenele  complexe  ce  au  loc  în  natură". 
Apoi  după  ce  a  emis  teoria  selecţiei  naturale, 
Darwin  a  respins  complet  religia. 

\n  autobiografia  sa,  el  scrie:  ..Am  reflectat  înde¬ 
lung  la  existenţa  lui  Dumnezeu  şi  a  miracolelor, 
însă  în  cele  din  urmă  am  fost  convins  că  nu  există. 
După  aceea  n-am  mai  recunoscut  nicio  clipă  exis¬ 


▼  Pictura  lui  Rafael  ..Crearea  lumii”.  Când  teoriile 
lui  Darwin  au  devenit  publice,  unii  creaţionişti  şi-au 
modificat  modul  de  a  gândi,  acceptându-le.  Ei  spuneau 
acum  că  Dumnezeu  are  un  plan  pentru  toate  animalele 
şi  că  alege  speciile  care  să  evolueze. 


A  Darwin  la  vârsta  de  45  de  ani. 
Gândindu-se  la  impactul  lucrării 
sale,  el  a  hotărât  ca  aceasta  să  fie 
publicată  după  moartea  lui. 


▼  în  1861,  când  teoriile  lui  Darwin 
suscitau  dispute  în  Anglia,  în 
Germania  au  fost  descoperite  fosile, 
care  i-au  susţinut  teoria. 


tenţa  lui  Dumnezeu.  Nu  pot  să  înţeleg  de  ce  oame¬ 
nii  cred  că  creştinismul  este  corect.  Cei  care  inter¬ 
pretează  Biblia  ad  literam  consideră  că  necreşti¬ 
nii  sunt  condamnaţi  la  o  eternitate  de  pedepse  în 
iad.  Aceasta  înseamnă  că  pe  tatăl  meu,  pe  fratele 
meu  şi  pe  toţi  prietenii  mei  îi  aşteaptă  această 
soartă  de  neinvidiat.  0  religie,  care  are  astfel  de 
credinţe,  este  rea". 


Lucrări  neterminate 


Darwin  a  fost  un  scriitor  prolific,  însă,  între  volu¬ 
mele  sale,  Originea  speciilor  a  fost  cu  totul  aparte. 
Această  lucrare  a  înglobat  existenţa  sa  de  natura¬ 
list.  A  reprezentat  dragostea  lui  de  mic  copil  pentru 
natură,  dorinţa  de  a  descoperi  tainele  naturii  ca  şi 
cum  ar  fi  fost  o  ecuaţie  matematică,  numeroasele 
sale  descoperiri  din  timpul  călătoriei,  studiul  plan¬ 
telor  şi  animalelor  etc.  Nu  exagerăm  dacă  spunem 
că  această  lucrare  reprezintă  fiecare  latură  a  vieţii 
sale.  într-o  scrisoare  către  prietenul  său  Hooker,  el 
a  scris:  ..Dacă  aş  mai  trăi  încă  20  de  ani,  aş  rescrie 
anumite  porţiuni  din  Originea  speciilor.  De  fapt, 
deja  am  început  să  fac  acest  lucru".  Darwin  ştia  că 
era  nevoie  să  modifice  mai  multe  secţiuni  din  docu¬ 
mentul  original  deoarece  mai  făcuse  şi  alte  des¬ 
coperiri,  acesta  fiind  un  subiect  atât  de  important. 
Datorită  descoperirii  genelor  şi  a  ADN-lui, 
teoria  evoluţiei  enunţată  de  Darwin  a  atins 
un  nivel  cu  totul  nou. 


Charles  Darwin 


CHEIA  TEORIEI  EVOLUŢIEI 

INSULELE  GALAPAGOS 


Insule  formate  din  vulcani  subterani 

I  nsulele  Galapagos.  Provenind  din  Limba  spa- 
I  niolă,  denumirea  s-ar  traduce  prin  ..insulele 
ţestoase  de  uscat”.  Arhipeleagul  este  situat  la 
aproximativ  1000  km  vest  de  Ecuador,  în  ime¬ 
diata  vecinătate  sudică  a  Ecuatorului.  Obser¬ 
vând  diferenţele  dintre  specii  de  la  o  insulă 
la  alta,  Darwin  a  scris  Originea  speciilor.  Dar 
cum  a  ajuns  viaţa  pe  aceste  insule  să  fie  atât 
de  diferită?  încă  nu  avem  un  răspuns  precis 
la  această  întrebare,  dar  cercetătorii  consi¬ 
deră  că  acest  lucru  se  datorează  faptului  că 
atât  clima  cât  şi  condiţiile  de  mediu  (inclu¬ 
siv  relieful)  sunt  uşor  diferite  pe  fiecare  din¬ 
tre  insule. 

Arhipeleagul  este  format  din  multe  insule 
vulcanice,  pe  teritoriul  cărora  Darwin  a  des¬ 
coperit,  în  total,  28  de  cratere.  El  a  obser¬ 
vat  că  insulele  aveau  o  uşoară  înclinare  spre 
sud  şi  a  tras  concluzia  că  ..Aceste  insule  au 
luat  naştere  prin  erupţii  de  vulcani  subac¬ 
vatici  care,  în  timp,  au  dus  la  transforma¬ 
rea  vulcanilor  în  insule,  iar  după  aceea  valu¬ 
rile  şi  curenţii  produşi  de  vânturile  de  sud-est 
au  erodat  treptat  craterele  până  la  forma  lor 
actuală".  Multă  vreme,  teoria  lui  Darwin  a 
fost  trecută  cu  vederea,  însă  acum  se  ştie 
cu  siguranţă  că  acele  insule  au  luat  naştere, 
într-adevăr,  ca  urmare  a  unor  erupţii  sub¬ 
acvatice.  Se  crede  că  formele  de  viaţă  de  pe 
insule  au  ajuns  acolo  pe  calea  aerului  sau  pe 
mare  dinspre  continent,  pe  când  unele  din¬ 
tre  insecte  ar  fi  putut  ajunge  prin  interme¬ 
diul  păsărilor. 

Mai  există,  de  asemenea,  curenţii  din  jurul 
insulelor  (curentul  peruvian,  sistemul  de 
curenţi  sud-ecuatoriali  şi  curentul  Cromwell), 
astfel  încât  vremea  este  destul  de  răcoroasă, 


^  Tărâmul  iguanei  din  Insulele  Galapagos.  Măsurând 
între  80  cm  şi  120  cm  lungime,  este  puţin  mai  mică 
decît  iguana  de  mare.  Un  animal  foarte  prietenos, 
iguana  de  uscat  se  hrăneşte  doar  cu  plante. 


^în  timpul  civilizaţiei  Inca,  mulţi  porneau  spre  vest 
pentru  a  explora  insulele  necunoscute  din  largul 
coastelor  Ecuadorului  actual,  iar  legendele  spun  că  se 
întorceau  cu  prăzi  de  război. 

în  ciuda  faptului  că  insulele  se  află  chiar  la 
sud  de  Ecuator,  creând  un  mediu  de  viaţă 
ideal.  Curentul  Cromwell,  un  curent  de  adân¬ 
cime,  aduce  mult  plancton  şi  alte  forme  de 
viaţă  marine  pe  insule,  ceea  ce  determină 
diversitatea  biologică  a  zonei. 

Arhipeleagul  cu  clima  sa  ideală  şi  mediul 
natural  este  foarte  îndepărtat  de  ţărmurile 
Americii  de  Sud  şi  a  fost  complet  izolat  şi 
necunoscut  până  la  descoperirea  sa  acciden¬ 
tală  în  1 535,  de  către  o  navă  ce  fusese  purtată 
de  curenţii  oceanici.  Pe  aceste  insule  mici, 
ferite  de  duşmani  din  exterior,  viaţa  biolo¬ 
gică  s-a  diversificat  treptat  şi  a  conferit  fiecă¬ 
rei  insule  specificul  său,  oferind  cele  mai  evi¬ 
dente  dovezi  de  selecţie  naturală. 

Primul  sit  de  moştenire  naturalistă 

La  100  de  ani  după  vizita  lui  Darwin,  diversita¬ 
tea  biologică  de  pe  insule  s-a  destabilizat  grav 
din  cauza  oilor,  porcilor,  caprelor,  măgarilor  şi 
a  altor  animale  pe  care  oamenii  le-au  intro¬ 
dus  în  mediu.  Pe  insulele  Santa  Cruz  şi  Isa- 
bella,  câinii  sălbatici  au  început  să  devasteze 
coloniile  de  iguana,  în  timp  ce  în  insula  San¬ 
tiago,  mistreţii  au  început  să  mănânce  ouăle 
ţestoasei  uriaşe,  iar  pe  Insula  Pison,  şobola¬ 
nii  au  mâncat  puii  de  ţestoasă  abia  eclozaţi. 
Drept  urmare,  UNESCO  şi  Uniunea  Internaţi¬ 
onală  pentru  Consevarea  Naturii  şi  a  Resur¬ 
selor  Naturale  (IUCN)  au  realizat  câteva  studii 
pe  insule  şi  au  hotărât  că  este  necesară  înfiin¬ 
ţarea  unei  organizaţii  de  cercetare  pentru  stu¬ 
diul  şi  protecţia  diversităţii  biologice  a  insule¬ 
lor  Galapagos. 

La  reuniunea  IUCN  de  la  Londra  din  1958  a 
fost  format  un  comitet  dedicat  insulelor  Gala¬ 
pagos,  iar  Julian  Huxley  a  fost  numit  director. 
El  era  nepotul  celui  mai  bun  prieten  al  lui  Dar¬ 
win,  Thomas  Huxley.  în  anul  1 959,  a  fost  înfiin¬ 
ţată  fundaţia  Darwin,  care  a  început  eliminarea 


animalelor  domestice  din  insule,  restabilind 
mediul  natural.  în  1964,  a  fost  finalizat  un  cen¬ 
tru  de  cercetare  pe  insula  Santa  Cruz,  iar  în 
anul  1968,  guvernul  ecuadorian  a  stabilit  un 
centru  naţional  de  cercetare  pe  insulele  Gala¬ 
pagos,  consolidând  efectul  de  conservare. 

Centrul  de  cercetări  Darwin  a  început  să 
înmulţească  populaţia  de  ţestoase  uriaşe,  care 
se  redusese  semnificativ.  în  scurt  timp,  s-a 
reuşit  creşterea  numărului  de  ţestoase  în  tot 
arhipelagul,  ajutând  la  conservarea  speciei, 
în  anul  1976,  centrul  a  început  programul  de 
înmulţire  a  iguanelor,  un  efort  care  a  avut  suc¬ 
ces  la  numai  2  ani. 

Ulterior,  în  anul  1 978,  insulele  Galapagos  au 
devenit  primul  loc  natural  înscris  în  Patrimo¬ 
niul  mondial,  datorită  biodiversităţii  şi  frumu¬ 
seţii  lor  naturale  cu  scopul  de  a  atrage  atenţia 
comunităţii  internaţionale  asupra  pericolelor 
care  ameninţă  această  zonă. 

Laborator  pentru  evoluţie 

Insulele  Galapagos  sunt  supranumite  ..labo¬ 
ratorul  evoluţiei",  datorită  diferenţelor  întâl¬ 
nite  în  cadrul  speciilor.  De  fapt,  în  urma  unui 
studiu  recent  privitor  la  cintezele  din  Galapa¬ 
gos,  savanţii  au  constatat  că  diferenţele  de 
mărime  şi  formă  a  ciocurilor  sunt  mai  mari 
decât  se  credea  la  început.  Pe  unele  insule, 
păsările  cu  ciocuri  lungi  şi  înguste  nu  puteau 
să  găsească  suficientă  hrană  şi  doar  acelea  cu 
ciocuri  neobişnuit  de  late  puteau  să  consume 
diverse  seminţe,  ceea  ce  le-a  permis  să  supra¬ 
vieţuiască  şi  să-şi  transmită  genele  urmaşi¬ 
lor.  Acestea  sunt  dovezi  clare  ce  susţin  teoria 
selecţiei  naturale  a  lui  Darwin.  Insulele  Gala¬ 
pagos  au  devenit  foarte  importante  şi  renu¬ 
mite,  deoarece  i-au  permis  lui  Darwin  să  eluci¬ 
deze  unul  din  marile  mistere  ale  naturii. 


*  Carapacea  ţestoasei  uriaşe  din  Galapagos  măsoară 
130  cm.  Aceasta  este  cea  mai  mare  dintre  toate 
ţestoasele  şi  se  hrăneşte,  în  principal,  cu  cactuşi. 
Chiar  dacă  încrucişarea  artificială  a  speciei  a  fost 
un  succes,  specia  a  dispărut  din  unele  insule  ale 
arhipelagului  Galapagos. 

înţelepciunea  marelui  savant 

leoria  evoluţiei  enunţată  de  către  Darwin,  care  a  deschis  calea  ştiinţei,  nu  ar  fi 
fost  posibilă  fără  ajutorul  altora.  El  a  fost  foarte  mult  influenţat  de  predecesori 
şi  de  alţi  savanţi  mari  din  vremea  sa,  însă  cel  mai  mult  a  primit  susţinere  în 
special  de  la  prieteni,  care,  cu  toţii,  împărtăşeau  dorinţa  fierbinte  de  a  descoperi 
adevărul. 


Părintele  comunismului  care  respecta  teoria  evoluţiei 

KarlMarx  (1818-1883) 

Karl  Marx,  fondatorul  comunismului,  avea  multă  consideraţie  pentru  Originea  speciilor,  men¬ 
ţionând  chiar  în  lucrarea  sa  ..Capitalul"  că  „Darwin  a  marcat  istoria  deoarece  ne-a  trezit  nouă 
tuturor  interesul  pentru  ştiinţele  naturii"  şi  a  citat  Originea  speciilor  într-o  notă  de  subsol.  în 
anul  1837  el  i-a  trimis  lui  Darwin  un  exemplar  din  lucrarea  sa  în  limba  germană,  şi  a  semnat 
„De  la  admiratorul  tău  Karl  Marx".  Darwin  i-a  scris  lui  Marx  o  scrisoare  de  mulţumire. 

Totuşi  Darwin  a  citit  doar  vreo  105  pagini  din  lucrarea  de  822  a  lui  Marx.  Nu  ştia  prea  bine 
germană  deci  lucrarea  i  se  părea  greu  de  înţeles  şi  posibil  chiar  să  nu-l  fi  interesat  subiectul. 
Tot  ce  se  ştie  este  că  cei  doi  au  corespondat  şi  au  discutat  şi  despre  alte  subiecte  în  afară  de 
descoperirile  pe  care  fiecare  le-a  făcut  în  propriul  domeniu  de  lucru. 

Totuşi,  până  de  curând  ţările  socialiste  l-au  criticat  pe  Darwin  şi  lucrarea  sa.  Marx  dorea  să 
dedice  o  porţiune  din  „Capital"  lui  Darwin,  care  a  refuzat.  Jigniţi,  discipolii  lui  Marx  au  decis  că, 
în  nici  un  caz,  un  astfel  de  savant  capitalist  n-ar  fi  putut  să  descopere  adevărul  despre  evoluţie. 
Mai  târziu,  în  1975,  sociologul  american  Louis  Foyer  a  scris  că  această  critică  este  nefondată  şi 
are  la  bază  o  neînţelegere. 

Disputa  pleca  de  la  o  scrisoare  trimisă  de  Darwin.  într-adevăr,  familia  Marx  primise  o 
scrisoare  de  la  Darwin  care  spunea  că  „refuz  politicos  oferta  de  a-mi  dedica  un  fragment  din 
lucrarea  dumneavoastră”.  în  consecinţă,  marxiştii  şi  socialiştii  au  început  să  îl  critice  pe  Darwin, 
însă  de  fapt  scrisoarea  nu  îi  era  adresată  lui  Marx,  ci  ginerelui  acestuia,  Edward  Aveling. 

în  anul  1848,  Marx  a  publicat  manifestul  comunist  împreună  cu  Friedrich  Engels.  „Societăţile 
capitaliste  se  vor  prăbuşi,  iar  clasa  muncitoare  va  fi  învingătoare.  Muncitori  din  toate  ţările 
uniţi-vă"  a  scris  Marx.  Mai  târziu,  cei  doi  au  publicat  „Capitalul".  Această  lucrare,  alcătuită  din 
trei  volume,  pune  sub  semnul  întrebării  eficienţa  societăţii  capitaliste  şi  subliniază  nevoia  de 
cercetare  ştiinţifică. 

Prusia  i-a  ridicat  cetăţenia,  considerând  că  ideile  sale  erau  prea  radicale  şi  a  scăpat  de 
închisoare  în  multe  ţări  europene  înainte  de  a  ajunge  în  cele  din  urmă  în  Anglia,  unde  şi-a 
petrecut  restul  zilelor  ca  apatrid.  A  murit  la  64  de  ani,  pe  cînd  se  odihnea  în  fotoliu. 

La  patruzeci  şi  nouă  de  ani,  s-a  întors  la  Atena  pentru  a  înfiinţa  Academia  Luciană,  unde  a  educat  mulţi  elevi  până  la  moartea  sa  la  şaizeci 
si  doi  de  ani. 

REŢEAUA  DE  LEGĂTURI  PERSONALE 


|  Thomas  Huxley 


Charles  Lyell 
11797-1875) 


Geolog  britanic  pe  care 
Darwin  îl  respecta  foarte 
mult.  Lucrarea  sa 
..Principii  de  geologie"  a 
fost  foarte  mult  apreciată 
şi  a  primit  medalia  regală 
din  partea  Societăţii 
Regale. 


Alfred  Wallace 
(1823-1913) 


Savant  naturalist  britanic 
ale  cărui  lucrări  au  fost 
anunţate  public  împreună 
cu  cele  ale  lui  Darwin. 
Călătorind  în  susul  şi 
josul  Fluviului  Amazon,  el 
a  ajuns  la  aceleaşi 
concluzii  ca  şi  Darwin. 


Samuel  Wilberforce 
(1805-1873) 


Cel  de  al  treilea  fiu  al  unui 
politician  faimos  care  se 
pronunţa  ferm  contra 
sclaviei.  El  a  avut  câteva 
dispute  cu  „gardianul”  lui 
Darwin,  Huxley.  După  ce  a 
devenit  membru  în 
camera  superioară  a 
parlamentului,  s-a 
preocupat  intens  de 
politică. 


Richard  Owen 
(1804-1892) 


Director  al  departamentului 
de  ştiinţe  ale  naturii  din 
British  Museum,  a  fost  unul 
dintre  opozanţii  lui  Darwin. 
A  devenit  cunoscut  pentru 
lucrarea  sa  despre  modul 
cum  nautilul,  o  moluscă,  se 
înrudeşte  cu  caracatiţa  şi 
cu  ca  la  mărul. 


I  Henri  Fa  bre 


Profesor  de  ştiinţele  naturii  la 
Universitatea  Cambridge,  care  a 
avut  cea  mai  mare  influenţă  asupra 
lui  Darwin.  A  înfiinţat  o  societate 
academică  la  Cambridge.  unde 
naturaliştii  îşi  puteau  expune  liber 
descoperirile. 


Influenţă  asupra 
lui  Darwin 

Opozanţi 

Susţinători 


Director  al  grădinilor 
regale.  Este  prima 
persoană  căreia  Darwin 
i-a  împărtăşit  teoria  sa, 
conform  căreia  speciile 
evoluează  în  timp.  Acesta 
a  publicat  o  carte  care 
descrie  peste  100.000  de 
specii  de  plante  cu 
seminţe  şi  şi-a  dedicat 
restul  vieţii  elaborării 
unui  sistem  de  clasificare 
pentru  plante. 


|  Thomas  Malthus 


I  Francis  Bacon 


A  Personalităţile  din  casetele  pe  fundal  gri  sunt  prezentate  în  detaliu  în  acest  articol. 


Naturalistul  respectat  de  Darwin 

Alexandervon  Humboldt  (1769-1859) 

Ca  student  la  universitate,  Darwin  se  simţea  foarte  atras  de  lucrarea  lui  Humboldt  „Călătorii  spre  noul  continent”.  După 
călătoria  cu  vasul  Beagle,  Darwin  a  fost  invitat  la  un  amic,  unde  l-a  întâlnit  pentru  prima  dată  pe  Humboldt.  Totuşi  impresia  sa 
despre  bărbatul  pe  care  îl  admirase  de  atât  de  mult  timp  nu  a  fost  prea  bună.  El  a  scris  în  autobiografie  că  „Poate  că  m-am 
aşteptat  la  prea  mult  şi  el  m-a  dezamăgit.  Singurul  lucru  pe  care  mi-l  mai  amintesc  despre  el  este  cum  eu  îi  povesteam 
aventurile  mele”.  După  călătoria  de  5  ani,  Darwin  acumulase,  cu  siguranţă,  mai  multe  cunoştinţe  şi  mai  multă  înţe¬ 
lepciune  decât  Humboldt.  în  acel  moment  probabil  că  Darwin  îl  considera  pe  Humboldt  o  figură  a  timpului  trecut 

Humboldt  s-a  născut  într-o  familie  de  nobili  germani.  în  anul  1 787,  s-a  înscris  la  Universitatea  Gottingen  şi  a 
studiat  mineralogia,  iar  în  1792,  a  început  să  lucreze  pentru  guvernul  prusac.  A  studiat  rocile  şi  magnetismul  şi 
a  inventat  o  lampă  de  siguranţă  pentru  a  fi  folosită  în  mine.  Din  anul  1799  până  în  1804,  a  călătorit  în  America 
Centrală  şi  pe  coasta  de  est  a  continentului.  în  drumurile  sale  s-a  oprit  pe  insula  Tenerife  unde  a  observat  o 
ploaie  de  meteoriţi.  Mai  târziu,  a  emis  ipoteze  despre  formarea  ploilor  de  meteoriţi  şi  despre  formarea  lan 
ţului  Anzilor  şi  a  mai  realizat  şi  studii  de  geografie,  totodată  având  diverse  contribuţii  în  domeniul  geologiei. 

A  observat,  de  asemenea,  şi  curentul  de  apă  din  America  de  Sud,  care  ulterior  a  fost  numit  curentul 
Humboldt. 

în  anul  1804  s-a  mutat  la  Paris  şi  a  început  să  compileze  mulţimea  de  date  şi  informaţii  pe  care 
le  acumulase  în  anii  anteirori.  Cu  ajutorul  altor  savanţi,  a  petrecut  21  de  ani  încercând  să  finalizeze 
această  sarcină,  însă  a  decedat  înainte  de  a  termina.  Multe  societăţi  ştiinţifice  europene  au  încercat 
să  îl  recruteze  pe  Humboldt,  dar  el  a  acceptat  numirea  în  calitate  de  consilier  al  lui  Friedrich  Wilhem 
III.  După  ce  a  murit  în  anul  1859,  Germania  a  declarat  doliu  naţional  pentru  a  celebra  viaţa  acestui 
mare  savant. 

..în  ceea  ce  le  priveşte  pe  javrele  care  vor  lătra  şi  vor  scânci,  eu  îmi  ascut  ghearele,  ca  să  fiu  pre¬ 
gătit",  îi  scria  Huxley  lui  Darwin  într-o  scrisoare  după  ce  citise  Originea  speciilor.  De  fapt,  el  l-a 
apărat  pe  Darwin  împotriva  multor  atacuri  verbale,  fiind  cunoscut  în  scurt  timp  drept  „câinele 
de  pază"  al  lui  Darwin.  Şi  Darwin  a  fost  fascinat  de  acest  bărbat  cu  un  acut  simţ  al  umorului,  iar 
mai  târziu  a  scris  că  acesta  „sclipea  precum  fulgerul  şi  era  tăios  ca  o  lamă".  Cu  toate  că  Darwin 
era  cu  16  ani  mai  în  vârstă  decât  el,  ei  au  fost  foarte  buni  prieteni. 

Pe  vremea  când  Huxley  avea  1 7  ani,  a  început  să  studieze  medicina  împreună  cu  fratele  său 
James  şi,  mai  târziu,  a  devenit  doctor  pe  o  navă  britanică.  în  cursul  călătoriei  a  scris  mai  multe 
teze  care  au  fost  publicate  în  revista  Societăţii  Regale  Britanice,  iar  apoi,  la  scurt  timp,  a  fost  ales 
membru  al  acestei  societăţi. 

După  publicarea  Originii  speciilor,  Huxley  a  acţionat  într-adevăr  ca  protector  al  lui  Darwin  şi  i-a 
combătut  pe  toţi  cei  care-l  criticau.  Mai  târziu  a  compilat  toate  aceste  reproşuri  în  lucrarea  sa  „Locul 
omului  în  lumea  naturală". 

După  1870,  a  fost  copleşit  de  îndatoririle  sale  către  Societatea  Regală  şi  n-a  mai  putut  să  dedice  atât 
de  mult  timp  cercetărilor.  A  fost  şi  membru  în  Ministerul  educaţiei  de  la  Londra  unde  a  susţinut  schimbarea 
programei  de  la  accentul  pus  pe  filozofia  greacă  şi  latina  antică  la  cel  pe  citire,  scriere,  matematică  şi  ştiinţele 

naturii,  având,  de  altfel,  o  contribuţie  majoră  la  sistemul  de  educaţie  primară  din  Anglia.  Pe  de  altă  parte  însă,  el  mai  credea  şi  că  studierea 
textelor  religioase  era  foarte  importantă  deoarece  „ele  îi  învaţă  pe  oameni  diferenţa  dintre  ce  e  bine  şi  ce  e  rău,  ceea  ce  le  transformă  în  lucrări 
literare”.  După  anul  1885  şi-a  dedicat  viaţa  domeniului  public  şi  s-a  concentrat  pe  lucrări  filozofice  şi  religioase.  A  murit  în  luna  iunie  1895,  în 
Eastborough,  Anglia. 


Prietenul  şi  „câinele  de  pază”  al  lui  Darwin 

Thomas  Henry  Huxley  (1825-1895) 


- \ 

Filozoful  care  ne-a  învăţat  puterea  contemplaţiei 

Francis  Bacon  (1561-1626) 


Darwin  urma  o  metodă  strictă  de  realizare  a  experimentelor.  „Eu  îmi  realizez  munca  exact  aşa  cum  a  subliniat  Francis  Bacon",  a  spus  el, 
punând  accent  pe  observaţii,  colectarea  de  date  şi  de  specimene,  din  aceste  toate  informaţii  trăgând  diferite  concluzii.  Francis  Bacon  a  fost 
primul  care  a  propus  metoda  inductivă. 


Bacon  a  fost  numit  „părintele  medodei  ştiinţifice  moderne",  „savantul  strălucit  al 
timpului  său",  „filozoful  cu  o  mentalitate  ştiinţifică".  Fiind  fiul  lui  Nicholas  Bacon,  a  fost, 
printre  altele,  şi  unul  din  consilierii  reginei  Elizabeth  I.  Părinţii  săi  proveneau  amândoi  din 
familii  aristocrate  şi  el  a  devenit  rapid  influent  în  cercurile  politice.  A  mers  la  Trinity  College 
de  la  Universitatea  Cambridge  pentru  a  studia  şi  a  devenit  avocat  şi  membru  în  parlament. 
Lucrarea  sa  cea  mai  cunoscută  este  „Novum  organum"  care  face  parte  din  compilaţia  sa 
„Instavratio  Magna",  la  care  a  scris  toată  viaţa.  în  lucrările  sale,  el  susţinea  despărţirea 
de  tehnica  raţionamentului  deductiv  a  lui  Aristotel,  propunând  ca  în  locul  acesteia  să  se 
folosească  raţionamentul  inductiv. 

A  avut  funcţia  de  procuror  şi  judecător,  însă  la  un  moment  dat,  a  fost  implicat  într-un 
scandal  de  corupţie.  El  a  negat  implicarea  sa  pretinzând  că  nu  a  pronunţat  niciodată  vreo 
sentinţă  îngăduitoare  în  schimbul  mituirii,  însă,  în  cele  din  urmă,  s-a  declarat  vinovat  de 
acuzaţiile  aduse  şi  şi-a  petrecut  restul  vieţii  în  dizgraţie. 

în  luna  aprilie  1626,  pe  când  mergea  cu  trăsura  prin  zăpadă  i-a  venit  brusc  ideea  posibi¬ 
lităţii  de  a  folosi  zăpada  pentru  a  păstra  carnea.  S-a  dat  jos  din  trăsură  şi  a  mers  la  locuinţa 
unei  femei  sărace,  a  cumpărat  o  pasăre  şi  a  pus-o  pe  femeie  să-i  scoată  măruntaiele.  Bacon 
şi-a  petrecut  noaptea  la  hanul  local,  însă  din  cauza  temperaturii  scăzute  şi  a  lipsei  de  căldură 
la  han,  s-a  îmbolnăvit  de  o  pneumonie  care  i-a  fost  fatală  şi  a  murit  după  o  săptămână. 


Charles  Darwin 


Economistul  care  i-a  dat  lui  Darwin  indicii  despre  teoria  evoluţiei 


Thomas  Malthus  (1766-1834) 


Darwin,  căruia  îi  plăcea  să  citească,  şi-a  îndreptat  atenţia  spre  lucrări  din  diverse  domenii.  în  luna  octom¬ 
brie  1838,  pentru  a-şi  odihni  mintea  de  studiile  sale  a  început  să  citească  o  carte,  însă  imediat  şi-a  dat 
seama  că  în  ea  se  aflau  teorii  extrem  de  relevante  pentru  propriile  sale  cercetări.  Aceasta  era  lucrarea 
lui  Malthus  ..Principiul  populaţiei".  Deoarece  lucrarea  emitea  multe  ipoteze  ce  se  sprijineau  în  general  pe 
presupuneri,  cercetătorii  au  respins-o  pe  motivul  că  nu  se  baza  pe  dovezi  ştiinţifice. 

..Principiul  populaţiei”  a  fost  publicat,  în  ediţie  limitată,  în  1798,  iar  apoi  reeditat,  în  1803,  în  urma  unei 
disponibilizări  rapide  a  datelor  statistice  despre  populaţie  în  toată  Europa.  Malthus  susţinea  că  ..populaţia 
umană  are  tendinţa  de  a  creşte  exponenţial,  însă  există  resurse  limitate  de  hrană  şi  pământ.  Foametea, 
războiul  şi  bolile  sunt  trei  metode  diferite  prin  care  mama  natură  ţine  sub  control  populaţia  umană". 
..Principiul  populaţiei"  a  avut  un  efect  profund  asupra  societăţii  britanice.  în  momentul  respectiv,  se  vehi¬ 
cula  ideea  că  exista  o  mare  probabilitate  ca  familiile  cu  mai  mulţi  copii  să  devină  înstărite,  astfel  încât  se 
dăduseră  legi  care  să  stimuleze  familiile  sărace  să  facă  mai  mulţi  copii.  Totuşi,  în  majoritatea  cazurilor, 
situaţia  se  înrăutăţea,  iar  aceste  familii  sărăceau  şi  mai  mult.  Malthus  a  cerut  să  se  anuleze  aceste  legi  şi 
a  susţinut  construirea  caselor  pentru  săraci,  o  politică  pe  care  guvernul  a  instituit-o  în  anul  1834. 

în  copilărie,  Mathus  învăţase  singur,  apoi  a  urmat  Colegiul  Jesus  de  la  Universitatea  Cambridge.  La 
vârsta  de  27  de  ani  a  devenit  cercetător  şi  apoi  primul  profesor  de  economie  politică  din  ţară,  predând  la 
Colegiul  companiei  Indiilor  de  Est. 

în  1820,  şi-a  publicat  ..Principiile  de  economie  politică":  „Dacă  oamenii  ar  economisi  excesiv,  toată 
motivaţia  pentru  o  producţie  eficientă  s-ar  pierde.  Guvernul  unei  naţiuni  trebuie  să  ajungă  la  un  echilibru 
adecvat  între  productivitate  şi  banii  cheltuiţi  de  consumatori",  scria  el,  reunind  efectiv  domeniile  politice  şi 
economice.  Ideile  sale  au  fost  readuse  la  viaţă  de  renumitul  economist  Keynes,  după  aproximativ  un  secol. 
Ulterior,  el  a  mai  publicat  10  volume.  în  decembrie  1834,  a  murit  în  oraşul  său  natal  Bath,  Anglia. 


Entomologistul  respectat  de  Darwin 

Henri  Fabre  (1823-1915) 


Entomologistul  francez  Henri  Fabre  călătorea  prin  ţară  ca  profesor  şi  îşi  prezenta  noile  descoperiri, 
însă  în  ţara  natală  nu  prea  era  luat  în  seamă  din  cauza  societăţii  pronunţat  birocratice.  Totuşi,  Darwin 
preţuia  fiecare  dintre  lucrările  lui  Fabre,  drept  pentru  care  i-a  şi  scris  la  un  moment  dat:  ..Cred  că 
s-ar  putea  să  fiu  singura  persoană  din  Europa  care  înţelege  cu  adevărat  şi  preţuieşte  valoarea  muncii 
dumneavoastră”.  De  asemenea,  a  cerut  părerea  lui  Fabre  vizavi  de  propriile  sale  studii  entomologice. 
Şi  Fabre  îl  respecta  pe  Darwin  ca  cercetător,  fiecare  având  un  mare  respect  pentru  lucrările  celuilalt. 
După  absolvirea  unui  colegiu  pentru  profesori  în  1 842,  Fabre  a  început  să  predea  la  şcoli  elementare 
şi  gimnaziale  din  toată  ţara.  Pe  vremea  când  lucra  la  gimnaziul  din  Avignon  a  început  să  se  îndoiască 
de  teoriile  şefului  societăţii  de  engomologie  a  Franţei,  Leon  Dufour.  Fabre  a  încercat  să  demonstreze  de 
ce  cărăbuşul  nu  intră  în  putrefacţie  după  ce  este  înţepat  de  viespi  şi  depozitat  ca  sursă  de  hrană  pentru  mai 
târziu.  Motivul  ar  fi  că  viespile  îl  paralizează  doar,  păstrându-l  viu  până  când  îl  mănâncă.  Această  descoperire  a 
făcut  senzaţie  în  cercurile  academice.  După  aceea,  el  şi-a  dedicat  întreaga  viaţă  studiului  insectelor. 

Pe  vremea  când  Fabre  lucra  ca  muzeograf,  el  mai  preda  şi  cursuri  la  universitatea  locală  pentru  tinerele  femei  despre 
cum  să  realizeze  polenizarea  încrucişată  a  plantelor,  însă  sub  presiunea  mediului  academic,  a  catolicilor  şi  a  altor  factori  influenţi  a  trebui  să-şi  dea 
demisia.  Totuşi,  beneficiind  de  susţinerea  colegilor,  el  s-a  mutat  în  regiunea  Orange  şi  şi-a  continuat  studiile,  trăind  în  sărăcie.  Din  1878  până  în  1910,  a 
scris  o  lucrare  amplă,  cuprinzând  1 0  volume,  intitulată  ..Viaţa  insectelor".  El  a  scris  despre  multele  lui  descoperiri,  într-un  stil  senzaţional,  iar  această 
lucrare  încă  este  respectată  şi  citită  de  entomologii  moderni. 

Datorită  realizărilor  sale  multiple  a  fost  chemat  de  ministrul  educaţiei  din  Franţa  în  anul  1868,  a  primit  Legiunea  de  onoare  şi  onoruri  de  la  regele 
Napoleon  al  lll-lea.  Tot  în  1910,  a  primit  medalia  Linnean,  în  Stockholm,  şi  a  fost  nominalizat  la  Premiul  Nobel.  La  bătrâneţe  a  fost  înconjurat  de 
discipoli  şi  a  murit  în  patul  său,  din  cauza  uremiei. 

Influenţe  majore 


Studiul  evoluţiei  pătrunde 
pe  teritorii  interzise 

„Oare  ar  trebui  să  intervenim  asupra  proceselor  naturale?”  Ştiinţa,  complet 

separată  de  religie,  era  preocupată  de  acest  aspect  de  câtva  timp.  Teoria  lui 

Darwin  despre  evoluţie  a  fost  cercetată  ulterior  şi  la  nivel  molecular,  iar 

acum,  după  decodarea  genomului  uman,  pare  perfect  plauzibilă.  Totuşi, 

aceste  studii  ridică  înrebări  etice  serioase  cu  care  se  confruntă  acum  savanţii 

> 

moderni. 


Decodificarea  genomului  uman 

UPĂ  MOARTEA  LUI  DARWIN,  oamenii  au 
început  să  se  întrebe  de  ce  anumite  animale 
se  năşteau  cu  uşoare  mutaţii  care  le  permiteau 
să  supravieţuiască,  să-şi  transmită  genele  şi  să 
aducă  evoluţia  speciei.  S-a  descoperit  că  genetica 
purta  răspunderea  pentru  aceste  mutaţii.  Savanţii 
ştiau  că  răspunsul  la  întrebările  lor  se  află  în  volu¬ 
mul  de  informaţii  conţinut  în  materialul  genetic. 

Mendel  a  fost  primul  care  a  descoperit  existenţa 
„particulelor"  care  afectează  proprietăţile  eredi¬ 
tăţii.  Conform  spuselor  lui  Darwin  ..un  descope¬ 
ritor  este  o  persoană  care  doreşte  întotdeauna  să 
ştie  originea  fiecărui  fenomen”,  iar  Mendel  se  pli¬ 
ază  perfect  pe  acest  tipar.  A  realizat  cu  grijă  multe 
experimente  pentru  a-şi  construi  teoria.  în  anul 
1909,  aceste  ..particule”  au  fost  numite  gene.  în 
a  doua  jumătate  a  secolului  al  XX-lea  s-a  desco¬ 
perit  că  genele  sunt  cuprinse  în  cromozomi,  care 
sunt  formaţi  din  acid  dezoxiribonucleic  sau  ADN. 


în  esenţă,  cauza  evoluţiei  este  cuprinsă  în  ADN. 

ADN-ul  uman  măsoară  2  microni  (1/50.000 
de  milimetru]  lăţime.  ADN-ul  are  o  structură  de 
dublă  spirală  şi  e  format  din  peste  3  miliarde  de 
„piese",  fiecare  conţinând  una  din  cele  patru  baze 
diferite:  timină,  adenină,  citozină  sau  guanină. 
Atunci  când  sperma  fertilizează  ovulul,  combina¬ 
ţia  de  cromozomi  rezultată  este  numită  genom, 
ceea  ce  înseamnă  „cel  mai  mic  set  de  informaţii 
genetice  capabil  de  a  da  viaţă”. 

La  sfârşitul  deceniului  al  optulea  al  secolului 
trecut,  proiectul  genomului  uman  era  iniţiat  pen¬ 
tru  a  încerca  să  se  înţeleagă  mai  bine  informa¬ 
ţiile  cuprinse  în  aceste  gene.  Pe  14  aprilie  2003, 
proiectul,  finanţat  de  6  ţări,  a  reuşit  să  decodi¬ 
fice  întregul  genom  uman.  24  organizaţii  dife¬ 
rite  din  Japonia,  SUA,  Anglia,  Franţa,  Germania 
şi  China  au  investit,  în  total,  35  de  miliarde  de 
dolari  în  acest  proiect.  Primul  ministru  al  Japoniei 


▼  Watson  şi  Crick,  care  au 
descoperit  că  ADN-ul  are  o 
structură  de  spirală  dublă  şl 
au  primit  premiul  Nobel  pentru 
munca  lor. 


Charles  Darwin 


Când  lumea  îmi  va  înţelege  teoriile, 
ştiinţa  va  face  un  pas  uriaş  înainte 

Junichiro  Koizumi  şi  preşedintele  SUA  George  W. 
Bush,  împreună  cu  alţi  şefi  de  stat  au  anunţat  că 
aceste  descoperiri  revoluţionare  vor  schimba  isto¬ 
ria  omenirii. 

Decodificarea  genomului  uman  permite  nu 
numai  o  înţelegere  mai  bună  a  bolilor  precum 
cancerul,  arteroscleroza  şi  diabetul,  dar  şi  detec¬ 
tarea  timpurie  şi  tratarea  rapidă  a  acestora.  Cu 
toate  acestea,  intervenţia  omului  în  fabricarea 
vieţii  a  suscitat  numeroase  întrebări  din  punct  de 
vedere  etic:  oamenii  au  sau  nu  dreptul  să  se  joace 
de-a  Dumnezeu? 

Mama  omenirii 

în  lucrarea  sa  Originea  speciilor,  Darwin  a  spe¬ 
culat  că  oamenii  au  evoluat  dintr-un  strămoş 
mai  primitiv.  însă  de  unde  venea  acest  strămoş? 
Geneticianul  american  Rebecca  Cann  a  răspuns 
la  această  întrebare.  Observând  mitocondriile 
femeilor  însărcinate,  ea  a  descoperit  că  exact  ace¬ 
laşi  material  genetic  se  transmitea  de  la  mamă 
la  fiică,  ceea  ce  era  util  pentru  a  ajuta  la  stabili¬ 
rea  originii  tuturor  oamenilor.  în  anul  1987,  Cann 
a  reunit  femei  din  toată  lumea,  le-a  cercetat 
ADN-ul  mitocondrial  şi  a  descoperit  că  oamenii 
au  un  strămoş  comun.  Cu  alte  cuvinte,  omenirea 
s-a  născut  dintr-o  femeie  care  a  trăit  în  Africa  în 
perioada  cuprinsă  între  290.000  şi  140.000  de  ani 
în  urmă.  Cann  a  numit-o  pe  această  femeie  ..Eva 
mitocondrială". 


<  Studiul  geneticii  a  trecut  de  la 
cercetarea  ADN-ului  la  studiul 
metodelor  de  modificare  a  acestei 
secvenţe  de  coduri  care  conţine 
informaţii  despre  toată  viaţa  de 
pe  Pământ. 

Influenţe  majore 


Cimpanzeul  bonobo 
este  cel  mai  apropiat  de 
om  în  ceea  ce  priveşte 
materialul  genetic. 
Bonobo  este  o  primată 
din  familia  Hominidae, 
cu  un  grad  ridicat  de 
inteligenţă. 


înainte  de  această  descoperire  existau  două 
teorii  despre  originea  oamenilor.  Prima  susţinea 
că  oamenii  au  evoluat  simultan  în  diverse  zone 
ale  Pământului,  însemnând  că  omenirea  a  avut 


este  în  concordanţă  cu  descoperirile  lui  Cann  şi 
din  acel  moment  a  fost  acceptată  de  lumea  ştiinţi¬ 
fică  drept  adevărată. 


A  Descifrarea  genomului 
uman  cu  ajutorul  computerelor. 
Progresele  tehnologice  au 
ajutat  foarte  mult  la  procesul  de 
decodificare. 


mai  mulţi  stră¬ 
moşi.  Cealaltă 
teorie  susţinea 
că,  acum  mii 
de  ani,  Homo 
sapiens  a  apă¬ 
rut  în  Africa  şi 
apoi  a  migrat 
treptat  în  toată 
lumea,  evolu¬ 
ând  în  continu¬ 
are  până  când 
Homo  sapi¬ 
ens  a  dispărut. 
Această  teorie 


i  Strămoşul 
oamenilor.  în  anul 
1974,  în  Etiopia, 
s-au  descoperit 
fosile  vechi  de  3,2 
milioane  de  ani. 
Hominidul  botezat 
Lucy  avea  o  poziţie 
verticală,  bipedă. 


Pot  oamenii  să  devină  zei? 

în  vremea  lui  Darwin  singura  metodă  de  experi¬ 
mentare  genetică  era  împerecherea  sau  poleniza¬ 
rea  încrucişată,  însă  în  ultimii  ani  au  apărut  mai 
multe  metode,  inclusiv  modificarea  genetică. 

în  anul  1996,  compania  britanică  de  bio-tehnică 
PPL  Therapeutics  a  îmbinat  donarea  cu  modi¬ 
ficarea  genetică  pentru  a  crea  prima  clonă  din 
lume:  oaia  Dolly.  De  asemenea  compania  a  rea¬ 
lizat  şi  cercetări  asupra  creării  artificiale  a  ani¬ 
malelor.  Apoi,  în  anul  2000,  a  fost  clonat  cu  suc¬ 
ces  un  porc,  iar  savanţii  au  ajuns  la  concluzia  că 
pot  transplanta  organe  din  porci  donaţi  în  paci¬ 
enţi  umani. 

în  Japonia  s-au  realizat  câteva  experimente 
de  modificare  genetică.  în  anul  1999,  echipa  din 
cadrul  centrului  de  cercetări  pe  animale  şi  insecte 
şi-a  unit  forţele  cu  alte  echipe  din  SUA  şi  Franţa 
pentru  a  modifica  genetic  viermii  de  mătase. 
Scopul  acestui  proiect  era  să  creeze  un  vierme  de 
mătase  capabil  să  producă  proteina  necesară  pen¬ 
tru  anumite  medicamente.  în  anul  2000,  aceeaşi 
echipă  a  reuşit,  de  asemenea,  donarea  unui  porc. 


Charles  Darwin 


A  Există  peste  3  miliarde  de  segmente  informaţionale 
incluse  în  ADN-ul  uman.  în  viitor,  înţelegerea  mecanismului 
fiecărui  segment  va  reprezenta  un  pas  mare  înainte. 


Accelerarea  evoluţiei 

Fiul  lui  Darwin  l-a  întrebat  cât  ar  dura  observa¬ 
rea  efectelor  evoluţiei,  iar  el  a  răspuns  ..cam  100 
de  ani”.  Şi  totuşi,  la  120  de  ani 
după  moartea  lui,  noi  încă  mai 
studiem  dovezi  ale  evoluţiei. 
Prin  urmare,  savanţii  au  hotă¬ 
rât  să  grăbească  acest  proces, 
care,  în  mod  natural,  ar  dura 
sute  sau  mii  de  ani.  Cu  apro¬ 
barea  Ministerului  de  Comerţ 
Internaţional  şi  de  Industrie 
din  Japonia,  savanţii  au  iniţiat 
un  proiect  intitulat  ..Maşina 
bio”. 

în  loc  de  a  spori  viteza  şi 
frecvenţa  mutaţiilor  genetice 
şi  de  a  permite  naturii  să  ..selecteze”  cele  mai 
bune  exemplare  pentru  reproducere,  s-a  luat 
hotărârea  ca  oamenii  să  aleagă  în  mod  artifi¬ 
cial  grupe  cu  mutaţii  şi  să  le  încrucişeze  pentru  a 
grăbi  procesul  şi  a  ajunge  la  specii  cu  totul  noi.  în 
1 995,  savanţii  au  reuşit  să  accelereze  de  1 0.000  de 
ori  procesele  de  divizare  şi  de  reproducere  a  bac¬ 
teriilor,  iar  la  4  zile  după  începutul  experimentului 
a  luat  naştere  o  specie  complet  nouă  de  bacterii. 

Prevestirea  lui  Darwin  precum  că  ..atunci  cînd 
lumea  îmi  va  înţelege  teoria  se  vor  obţine  pro¬ 
grese  ştiinţifice  uriaşe”  s-a  dovedit  în  întregime 
adevărată,  iar  noile  cercetări  se  desfăşoară  cu  o 
viteză  alarmantă.  După  publicarea  Originii  specii¬ 
lor  savanţii  au  început  să  dezvăluie  încet  secretele 
naturii.  Ziua  în  care  toţi  oamenii  vor  accepta  teoria 
lui  Darwin  nu  este  prea  îndepărtată. 


▼  Dacă  savanţii  pot  să  decodifice 
informaţiile  genetice  din  virusul 
HIV,  atunci  poate  vor  fi  inventate  noi 
medicamente  sau  tratamente. 


Totuşi,  progresul  rapid  al  cercetărilor  asupra 
modificării  genetice  a  ridicat  semne  de  între¬ 
bare  vizavi  de  siguranţa  consumului  de  produse 
modificate  genetic.  în  ianuarie  2000,  un  comitet 
de  cercetări  din  Montreal,  Canada,  a  elaborat  o 
serie  de  reguli  care  să  guverneze  producerea  de 
organisme  modificate  genetic  (OMG).  în  conse¬ 
cinţă,  în  cazul  în  care  savanţii  doresc  să  importe 
OMG  pentru  cercetări  din  altă  ţară,  trebuie  să  pri¬ 
mească  aprobarea  guvernelor  ţărilor  importa¬ 
toare  şi  exportatoare  înainte  de  a  porni  la  lucru. 
De  asemenea,  a  fost  garantată  siguranţa  semin¬ 
ţelor  de  soia  modificate  genetic,  a  porumbului  şi 
a  altor  produse,  astfel  încât  odată  cu  autorizarea 
ţării  importatoare  comercializarea  acestor  bunuri 
este  acceptată. 


◄  0  statuie  de  bronz  a  lui 
Darwin,  ridicată  în  oraşul  său 
natal,  Shrewsbury,  din  Anglia. 
La  140  de  ani  după  publicarea 
Originii  speciilor,  cercetările 
pe  care  le-a  iniţiat  el  sunt 
continuate  în  mod  activ  în 
toată  lumea. 

